Poziv za podnošenje zahtjeva za online kurs Savjeta Evrope\nOnlajn kurs Savjeta Evrope – Učenje o demokratskom građanstvu održaće se od 9. novembra do 4. decembra 2015. godine.\nSaopštenje: Otvorena II faza Novog studentskog doma\nMinistar prosvjete mr Predrag Bošković otvorio je danas u Podgorici II fazu Novog studentskog doma. Medijima se osim ministra Boškovića obratio Marinko Radulović u ime izvođača radova, konzorcijuma „LD Gradnja“ -“Ramel“, kao i student Suad Šabanović.\nNajava: Otvaranje rekonstruisanog dijela II faze Novog studentskog doma\nMinistar prosvjete mr Predrag Bošković prisustvovaće sjutra, 24. septembra 2015. godine, svečanom otvaranju II faze Novog studentskog doma u Podgorici, sa početkom u 10 sati.\nNajava: Ministar Bošković na Trećem edukativnom dijalogu Kina - države Istočne i Centralne Evrope u Varšavi\nCrnogorska delegacija predvođena ministrom prosvjete mr Predragom Boškovićem učestvovaće na Trećem edukativnom dijalogu „Kina - države Istočne i Centralne Evrope“, koji će se održati u Varšavi 21. septembra 2015. godine.\n“Info dan” - Grantovi za institucionalno unaprjeđenje\nMinistarstvo prosvjete je danas, 14. septembra 2015. godine organizovalo “Info dan” posvećen predstojećoj raspodjeli grantova za institucionalno unaprjeđenje u okviru projekta „Visoko obrazovanje i istraživanje za inovacije i konkurentnost – INVO“, koji se finansira iz kredita Svjetske banke.\nObjavljen flajer o Crnogorskom okviru kvalifikacija\nU okviru projekta „2015 Financial Support for the EQF NCP in Montenegro”, koji finansira Evropska komisija, objavljen je informativni flajer o Crnogorskom okviru kvalifikacija.\nVlada usvojila Informaciju o odnosu ponude i tražnje za visokoškolcima na tržištu rada u periodu od 2012. do 2015. godine\nIzjava ministra prosvjete Predraga Boškovića nakon sjednice Vlade Crne Gore povodom usvajanja Informacije o odnosu ponude i tražnje za visokoškolcima na tržištu rada u periodu od 2012. do 2015. godine...


Dan: 17. novembra 2019\nNačelnik Gradske opštine Kayseri Memduh Büyükkılıç dodao je važnu uslugu zbog koje je Kayseri turistički grad u svakom pogledu. Kao rezultat napornog rada predsjednika Büyükkılıç-a, balonski turizam započeo je u regiji Soğanlı i [Više ...]\nProjekti koji olakšavaju promet u Kocaeliju oživljavaju; Gradska općina Kocaeli i dalje pravi raskrsnice i polaganje asfalta na cestama kako bi građani koji žive u regiji komotnije putovali. ovo [Više ...]\nMinistar Turhan Bingöl istražio je radove na cesti na licu mjesta; Cahit Turhan, ministar prometa i infrastrukture, koji je došao u Bingöl radi uspostavljanja kontakata, u pratnji zamjenika predsjedavajućeg stranke AK Cevdeta Yılmaza i Bingöla do Erzincana [Više ...]\nŽeljeznička pruga Kars Edirne bit će jedan od važnih stubova Generation Road-a; Generacija koje kandidatura Turske za put "Central koridor" počeli su da razgovor u više opipljiv način. U kineskoj štampi „Baku Tbilisi integriran u Karsovu liniju [Više ...]\nDanas u povijesti 17 novembar 1871 Baron Hirsch donira Svjetskom jevrejskom udruženju 1 milion franaka


Pink dobija suvlasnika - Bizlife.rs\n09:07 Beograd, 21/01/2012\nU pitanju su nemački RTL, švajcarski Ringier Aksel Springer i britanski Mid Europa Partners (vlasnik kabl vske mreže SBB). „Pink još uvek nije prodat, već su u toku pregovori sa tri najveće evropske medijske grupacije oko postizanja dogovora o strateškom partnerstvu, kojim bi jedna od njih postala manjinski vlasnik Pinka“, kaže Mitrović za telegraf.rs.\n„U pitanju su RTL, Ringier Aksel Springer i Mid Europa partners, a sa jednom od te tri kompanije pregovori su u završnoj fazi. Ipak, još uvek ništa nije završeno, ali u svakom slučaju najkasnije do maja Pink će dobiti veliko pojačanje“, navodi Mitrović.\nMitrović napominje da su netačne informacije da će se odreći 49 odsto svoje kompanije: „Procenat je nebitan, već snaga i namera strateškog partnera, uz pomoć koga ćemo, posle Balkana, krenuti u osvajanje Evrope. Da li će biti 10, 20 ili više procenata se još uvek ne zna“, zaključuje Mitrović.\nList Kurir sa druge strane, objavio je da je nekoliko direktora televizije RTL posetilo tokom jučerašnjeg dana kompaniju Pink, gde su više sati pregovarali sa Željkom Mitrovićem o kupovini „ružičaste imperije“.


Status istorije i geografije i dalje na čekanju - Vijesti.me\nSJEDNICA NACIONALNOG SAVJETA ZA SREDNJE ŠKOLE\nStatus istorije i geografije i dalje na čekanju\nProfesori istorije i geografije zatražili su ranije od Nacionalnog savjeta za obrazovanje da na sljedećoj sjednici donesu odluku, odnosno da preispitaju ranije usvojenu metodologiji za izradu programa za srednje stručno obrazovanje Edit\n1171 pregleda 0 komentar(a)\nDamira Kalač 5. jul 2019, 16:21 ažurirano 5. jul 2019, 18:12\nPreispitati metodologiju za izradu obrazovnih programa, kao i analizu svih programa u osnovnoj školi, posebno iz geografije i istorije, a istoriju i geografiju u prvom razredu srednjih škola predložiti za izborne predmete, samo su neki od zaključaka koji su usvojeni na današnjoj sjednici Nacionalnog savjeta za srednje škole.\nNa sjednici je dogovoreno i da u školama gdje nema istorije i geografije, ti predmeti mogu biti birani i u drugom razredu, kao i da bude smanjen broj ponuđenih izbornih predmeta.\n"Znam da će biti nezadovoljnih, ali smo pokazali da možemo pomjerati stvari", poručio je predsjednik podgoričkog Sindikata prosvjete Slobodan Savović.\nSavović je pozvao kolege nastavnike istorije i geografije, filozofije i istorije da se uključe u strukovno udruženje nastavnika društvene grupe predmeta, kako bi zajedno preduzeli inicijativu i, kako je kazao, "završili posao do kraja i vratili predmete na mjesto koje zaslužuju".\nIz Ministarstva prosvjete kazali su da je "atmosfera bila potpuno konstruktivna i da je postignut dogovor da se, pored ostalog, zajednički sagleda status istorije i geografije u obrazovnom sistemu".\nProfesori istorije i geografije zatražili su ranije od Nacionalnog savjeta za obrazovanje da na sljedećoj sjednici donesu odluku, odnosno da preispitaju ranije usvojenu metodologiji za izradu programa za srednje stručno obrazovanje.\nU zahtjevu, koji je potpisalo 38 profesora, navodi se da očekuju od Nacionalnog savjeta za obrazovanje da naloži Ministarstvu prosvjete izradu sveobuhvatne stručne analize reformskih rješenja nastave u osnovnim školama.\nProfesori su bili zabrinuti zbog činjenice, kako navode, da će srednje stručne škole u Crnoj Gori ostati bez istorije i geografije, kao “fundamenta obrazovnog sistema jedne države”.\n“Vijesti” su ranije objavile, a na osnovu dokumenata iz više srednjih stručnih škola, da su pojedine ustanove istoriju i geografiju, ali i drugi strani jezik, ekologiju, sociologiju, stavile u izborni modul, odnosno kao izborne predmete. To su potvrdili i iz Sindikata prosvjete i pozvali strukovna udruženja da se više angažuju, kako bi se zaštitili opšteobrazovni predmeti.\nNacionalni savjet za srednje škole


CommVault i zaštita infrastrukture: Kako da podaci ostanu bezbedni | PC Press\n13. novembar 2018. 14. novembar 2018. PC Press\nZahvaljujući CommVault softveru, Ministarstvo zaštite životne sredine dobilo je mogućnost da zaštiti svoju infrastrukturu i podatke. Ministarstvo zaštite životne sredine, sa sedištem u Beogradu, je jedna od tehnološki vodećih upravljačkih organizacija u Srbiji. Jedan od najvećih izazova bio je backup i zaštita podataka na velikom broju različitih uređaja, operativnih sistema i lokacija širom zemlje.\nSa više od 300 zaposlenih od kojih se 80 nalaze daleko od centralizovanih servera smeštenih u Beogradu, bilo je od velike važnosti da se backup kopijom podataka upravlja odvojeno od dokumenata. Naročito za 80 ljudi koji se nalaze van Beograda koji koriste backup kopiju preko javne mreže. Commvault je takođe omogućio obnavljanje podataka preko centralno kontrolisane konzole za upravljanje, eliminišući potrebu administratora sistema da radi na terenu.\nOvo je naglašeno činjenicom da Ministarstvo zaštite životne sredine ima veliki broj inspektora koji rade na terenu i nalaze se van Beograda. Oni rade na 22 lokacije koristeći veliki broj različitih uređaja, u rasponu od desktop i notebook računara pod Microsoft Windows, Linux i Mac OSX operativnim sistemima, pa do pametnih telefona s različitim verzijama Android i iOS-a. Važno je napomenuti da se Ministarstvo oslanja na mnoge tipove baza podataka kao što su SQL, MySQL, PostgreSQL itd.\n– Uspostavljanje sveobuhvatne centralizovane backup kopije podataka bez potrebe za javnim cloud rešenjima, zbog strogih zakona koji se tiču sigurnosti podataka.\n– Potreba lake implementacije rešenja pomoću softverskog interfejsa koji može da se instalira na širokom spektru uređaja i operativnih sistema.\n– Lako i intuitivno održavanje infrastrukture usled ograničenih ljudskih resursa u IT sektoru\n– Mogućnost nadogradnje za buduću ekspanziju, ukoliko se pojavi potreba\nCommvault backup i zaštita softvera upravljanje bazama podataka, aplikacija, de-duplikacija na izvornom i ciljanom klijentu i još mnogo dodatnih funkcija.\n– Centralizacija sistema za zaštitu podataka\n– Standardno rešenje za backup svih tipova klijenata\n– Sposobnost širenja funkcionalnosti za sve buduće projekte\nStandardizovan sistem kao ključ za bezbedne podatke\nDoneta je strateška odluka da Ministarstvo koristi globalni, centralizovani sistem za zaštitu podataka za sve svoje data centre i klijente. Data centar se nalazi u Beogradu, odakle mnogi zaposleni upravljaju, koriste i dele dokumentacije sa svojih uređaja širom Srbije. Zbog inspektora koji rade izvan Ministarstva, veoma je važno da imaju mogućnost pristupa svim potrebnim dokumentima na terenu, kako bi ih pregledali i podelili s različitim filijalama, dok se u isto vreme dokumentaciju štiti od grešaka na hardveru, kao i od krađe ili gubitka uređaja.\nNajčešće pomenuti razlozi za izbor Commvault -a su:\n– Jedinstvena platforma za centralizovano kopiranje podataka i kontrolu;\n– Beskrajne mogućnosti podešavanja sigurnosnih polisa za svaki pojedinačni uređaj;\n– Minimalno opterećenje softvera Commvault\n– Jednostavna upotreba i instalacija na strani klijenta;\n– Bezbednost podataka u scenariju katastrofe\nVladan Kojanić, šef IT administracije u Ministarstvu zaštite životne sredine, naglasio je da Commvault donosi izuzetnu prednost Ministarstvu i da je to mnogo više od backup rešenja. Vladan je impresioniran činjenicom da je Commvault sva svoja “softverska dostignuća” sam proizveo, što je bitno zbog besprekornog prelaska i integracije različitih softverskih modula u sam softver.\n“Nijedno konkurentsko rešenje na tržištu ne može ponuditi ovaj nivo organske integracije između različitih softverskih rešenja“, nastavlja Kojanić.\nBrza i jednostavna migracija podataka\nVreme je bilo od suštinskog zančaja za Ministarstvo zaštite životne sredine, pa je bilo važno izvršiti migraciju podataka u kratkom roku. Postojalo je malo prostora za greške tokom prelaska na novo rešenje za backup i Commvault je uspeo da baš to i obezbedi. Fractal Dimension razvojni tim je brzo i uspešno realizovao implementaciju. Alati obezbeđeni od strane Commvault‑a a koji se tiču same implementacije i migracije podataka sa kompletnim izveštajem o napretku čitavog projekta impresionirao je Nenada Nikolina, CEO Fractal Dimension i vodećeg čoveka koji stoji iza planiranja ove implementacije.\nBackup podataka na terenu\nJedna od najvećih briga Ministarstva jeste koliko će se inspektori na terenu koji se nalaze u 22 okruga lako prilagoditi Commvault alatima. Commvault je i tu obezbedio obećanu jednostavnost korišćenja i omogućio zaposlenima koji rade na terenu da sortiraju, backup-uju i dele sve dokumente u realnom vremenu. To je dovelo do bolje komunikacije između zaposlenih i odeljenja.\nKojanić je rekao: “Commvault je omogućio inspektorima brz pristup dokumentima na terenu, obezbedio da upload fotografija i drugih dokumenata na servere bude trenutan i u isto vreme im je davao osećaj sigurnosti čak i ako se nešto dogodi sa samim uređajem. Još jedno veliko poboljšanje u komunikaciji između zaposlenih i odeljenja bilo je očigledno – podatak dostupan u svakom trenutku. Po implementaciji Commvault-a, nije bilo potrebe za slanjem e-mail-ova na sve strane – sam dokument se deli i praćen je svim prethodnim snimljenim zapisima. Ovo je bila velika stvar za nas.”\nOn ističe da su inspektori počeli da koriste Commvault uz minimalnu obuku, kao i u kratkom vremenskom periodu, iako mnogi inspektori nisu IT orijentisani. Danas se Commvault rešenje koristi za backup i upravljanje svim bazama podataka, dokumentima i datotekama Ministarstva zaštite životne sredine Republike Srbije. Za njegovo administriranje dovoljna su tri čoveka unutar organizacije.\nZa sve dodatne informacije o proizvodima kao i pomoći vezano za izradu projekata, slobodno možete kontaktirati kompaniju Ingram Micro Srbija, distributera mnogih vodećih ICT brendova, a od nedavno distributera Cambium Networks proizvoda.\nTagovi: backup, bekap, commvault, ministarstvo životne sredine, Softver\n← Sa Minjom Miletić na I(aj)T(i) – Ne prelazim granicu dobrog ukusa\nSamsung testira mogućnost upravljanja TV-a mislima →


Koštunica: Slanje misije EU na Kosovo poništava Sporazum sa EU\nPremijer Srbije Vojislav Koštunica izjavio je da bi, odlukom Evropske unije da pošalje svoju Misiju na Kosovu i Metohiju, bio prekršen i poništen Sporazum o stabilizaciji i pridruživanju koji je Srbija parafirala s EU.\n"Stvari su potpuno jasne i nije više na Vladi Srbije izbor i pitanje donošenja odluke, već sada EU mora da se izjasni i saopšti svoj stav. Ili Sporazum sa Srbijom ili slanje Misije time kršenje i poništavanje Sporazuma sa Srbijom", rekao je Koštunica.\nKoštunica je ocenio da bi "takvom protivpravnom odlukom EU grubo prekršila Povelju UN i Rezoluciju 1244 i to bi automatski značilo da više ne postoji Sporazum o stabilizaciji i pridruživanju".\n"Posle toga, tek kada bi EU povukla odluku o slanju misije, Srbija bi mogla ponovo da razgovara o Sporazumu", istakao je premijer.\nUpitan da li Srbiji preti neka vrste ekonomske blokade sa Zapada ukoliko ne potpiše Sporazum, Koštunica je istakao da veruje da nikome neće pasti na pamet da kažnjava Srbiju zato što neće da poklanja svoju teritoriju i zato što poštuje Povelju UN i Rezoluciju 1244.\n"To bi bilo van razuma i predstavljalo bi ne samo gaženje medjunarodnog prava, već i otvoren atak na demokratiju i opšte vrednosti na kojima počivaju Evropa i savremeni svet. Takva nerazumna odluka ne bi mogla da ima ni najmanji privid opravdanosti i mislim da je potpuno isključena takva mogućnost", ocenio je on.\nOn je pozvao Evropsku uniju da poštuje medjunarodno pravo, da podrži nastavak pregovora o statusu Kosova i Metohije i da ne šalje misiju na Kosovo.\nDS: Kosovo i EU su dva odvojena procesa\nPortparol Demokratske stranke Jelena Marković izjavila je danas da Srbija mora da se usredsredi na sprečavanje svakog pokušaja kršenja medjunarodnog prava, umesto da\nizlazi sa najavama mera koje bi dodatno otežale njen medjunarodni položaj.\n"Zvanicna pozicija Srbije koja je naišla na puno odobravanje i podršku u medjunarodnoj zajednici bila je da pitanje Kosova i daljih evropskih integracija nisu i ne treba da budu dva medjusobno uslovljena procesa", rekla je Markovićeva.\nOna je dodala da, zato, "nije dobro ni za nalaženje prihvatljivog rešenja za Kosovo i Metohiju ni za evropsku budućnost zemlje da sama Srbija ta dva procesa povezuje i tretira ih kao takve".\nA sociolog Jovo Bakić tvrdi da bi, ako Srbija ne potpiše Sporazum o pridruživanju, mogla da bude dovedena u pitanje čak i parlamentarna demokratija. Bakić smatra da bi šteta na kratak rok bila prvenstveno ekonomska, jer bi to bio signal stranim investitorima da Srbija nije mesto u koje bi trebalo ulagati. A posledica na političkoj sceni bila bi stvaranje bloka rusko-izolacionističkih stranaka koje bi gurale antievropsku politiku.


Vesti\t23.05.2018 20:52\nZakon, čiji nacrt su kao odgovor na najnovije američke sankcije napravili vodeći poslanici, navodi širok spektar ograničenja za američke kompanije u Rusiji i za saradnju sa SAD.\nIzmeđu ostalog, zakon daje ruskom predsedniku mogućnost da "zabrani ili suspenduje saradnju s neprijateljskom državom" i zabrani uvoz robe iz neimenovanih zemalja.\nOriginalni tekst zakona je predlagao posebna ograničenja na uvoz iz SAD, uključujući lekove, kao i zabranu izvoza u SAD ključnih stvari, poput titanijuma. Međutim, poslanici su izbacili reference na određena ograničenja pre usvajanja zakona.\nMnogi poslanici koji su glasali za zakon opisali su ga kao upozorenje zapadu protiv novih sankcija Rusiji.\n"Svako ko želi da nametne ograničenja na naša prava i naše građane treba da razume da će Rusija odgovoriti", rekao je poslanik Andrej Isajev.\nZapad je Rusiji nametnuo niz sankcija zbog pripajanja Krima 2014, podrške pobunjenicima u Ukrajini i navodnog mešanja u američke izbore.\n1. Bravo , tako se radi i razgovara sa razbojnicima. Kada bi i druge slobodne zemlje tako uradile (ujedinile se _ ne bi bilo ekonomskog teropra Amerike


Dan online - Drustvo: Sindikate brine pritisak poslodavaca - 2019-11-09\nDrustvo LIDERI RADNIČKIH ORGANIZACIJA SAOPŠTILI\nZarubica i Keković Sindikate brine pritisak poslodavaca Generalni sekretari oba sindikata Srđa Keković i Duško Zarubica navode da se tekst Zakona o radu već više od godinu dana nalazi na razmatranju pred Evropskom komisijom u Briselu.\nUnija slobodnih sindikata i Savez sidnikata zabrinuti su jer, kako tvrde, poslednjih dana poslodavačke organizacije vrše pritisak bi se izdejstvovale izmjene pojedinih odredbi Nacrta zakona o radu uprkos činjenici da su u postupku izrade učestvovali i oni, te da je sadašnji tekst usvojen na Socijalnom savjetu. Generalni sekretari oba sindikata Srđa Keković i Duško Zarubica navode da se tekst Predloga zakona već više od godinu dana nalazi na razmatranju pred Evropskom komisijom u Briselu.\n– Predstavnici SSCG i USSCG povodom ovog pitanja potvrdili su ranije zauzeti stav da je tekst predmetnog nacrta zakona, nesporno, rezultat višegodišnjeg rada Radne grupe sastavljene od predstavnika socijalnih partnera, da je isti proizvod obostranih kompromisa i visokog stepena saglasnosti socijalnih partnera i da, kao takav, odmah nakon davanja mišljenja od strane EK treba da bude upućen Vladi na dalji postupak – saopšteno je iz Unije i Saveza.\nOni navode da su imali sastanak povodom predstojeće sjednice Socijalnog savjeta kojoj će prisustvovati i predsjednik Vlade Duško Marković.\nPo pitanju Nacrta zakona o izmjenama i dopunama Zakona PIO izražena je zabrinutost i nezadovoljstvo činjenicom da Vlada još uvijek nije razmatrala tekst, iako joj je on još u junu upućen od Ministarstva rada i socijalnog staranja.


Merkelova podržala politiku niskih kamata u evrozoni › Made-in-Germany.rs\nNemačka kancelarka Angela Merkel podržala je politiku niskih kamata u evrozoni, ističući da se sprečavanjem prekomernog rasta eura podupiru reformski napori u zemljama kao što su Španija i Portugalija.\n“Nemački političari retko komentarišu kurs ili politiku centralne banke, pozivajući se na nezavisnost Evropske centralne banke (ECB). Komentari kancelarke Merkel na jednoj poslovnoj konferenciji u Berlinu, oborili su vrednost eura za više od pola centa, na ispod 1,12 dolara”, komentariše agencija “Rojters”.\nMerkelova je naglasila da snažan euro otežava zemljama kao što su Španija i Portugalija da ostvare korist od reformi. Po njenom mišljenju, centralne banke, kao i ECB, moraju da misle šta će raditi ako je inflacija veoma niska, kao i da osiguraju da privreda ne potone u deflaciju, prenosi agencija “Tanjug”.\nOvogodišnja odluka ECB da pokrene obimnu kupovinu obveznica zemalja eurozone naišla je na protivljenje dela građanstva u Nemačkoj, međutim Merkelova smatra da je potez banke bio opravdan, jer je sprečio preveliko jačanje eura, koje bi ugrozilo reformske napore u drugim zemljama eurozone.\nZajednička evropska valuta sada je pod novim pritiskom, nakon što se Međunarodni monetarni fond (MMF) povukao iz pregovora sa Grčkom. Merkelova je poručila da sve strane uključene u pregovore sa Atinom treba da nastave dijalog, kako bi se našlo rešenje za grčki problem. Ona je poručila da “gde postoji volja, postoji i način, ali volja mora da dođe sa svih strana, pa je važno da se razgovori nastave”.\nMerkelova na čelu G20 o klimatskom sporazumu sa SAD\nU Nemačkoj raste udeo energije iz vetra\nMerkelova poručila EU da napravi svoje baterije\nOd MiG na 15/06/2015 / Finansije / Ostavite komentar


Mikserovim gostovanjem počinje saradnja "Beograda 2020" i Maribora - Marketing Mreža\nGostovanjem “Mikser festivala” sa projektom “Young Balkan Designers” (“Mladi balkanski dizajneri”) na Međunarodnom festivalu kreativnih komunikacija – “Magdalena” u Mariboru od 17. do 20. maja 2012, otpočeće saradnja između Maribora, kao aktuelne evropske prestonice kulture i inicijative “Beograd 2020”, kao najznačajnijeg strateškog kulturnog projetka grada Beograda.\n“Mikser” će stručnoj javnosti iz Evrope predstaviti jednu od najznačajnijih kulturnih manifestacija srpske prestonice, ali i regiona, “Mikser festival”, njegov specifičan ovogodišnji program u čijem je fokusu revitalizacija Savamale i ponovno prepoznavanje ovog kvarta kao društvenog i kulturnog centra Beograda, i razmeniti dosadašnja iskustva o organizovanju kulturnih manifestacija sa predstavnicima srodnih inicijativa iz EU.\nPredstavnici “Miksera” će publiku upoznati i sa konkursom za mlade industrijske dizajnere “Young Balkan Designers” (“Mladi balkanski dizajneri”) i njegovim razvojem od malog, pionirskog, lokalnog projekta, do regionalnog konkursa, čiji će pobednički radovi biti deo dizajnerske postavke ovog međunarodnog festivala kreativnih komunikacija.\nMaribor, kao evropska prestonica kulture, i “Magdalena”, kao priznat međunarodni festival, značajan su partner za pokretanje inicijative o osnivanju asocijacije kreativnih manifestacija koju “Mikser” pokreće na kongresu koji će se održati drugog dana “Mikser festivala”. Zahvaljujući ovoj inicijativi, Beograd će biti centar koji će povezati šenaest najrelevantnijih regionalnih manifestacija koje se bave razvojem i popularizacijom kreativnih disciplina.


Hadžiomerović: Ustavni sud RS-a produžena ruka aktuelne politike u RS-u\nNaslovnica Krajina Banja Luka Hadžiomerović: Ustavni sud RS-a produžena ruka aktuelne politike u RS-u\nBanja Luka – Ustavni sud Republike Srpske (RS) je i današnjom odlukom da, referendum u RS-u o 9.januaru kao Danu RS-a ne ugrožava interese Bošnjaka, pokazao da je produžena ruka aktuelne politike u tom bh. entitetu, ocijenio je za Fenu šef Kluba Bošnjaka u Vijeću naroda RS-a Mujo Hadžiomerović.\nNaglasio je da ta odluka ne znači da će Klub Bošnjaka odustati od pravne borbe kojom će potvrditi da se najavljenim referendumom u RS-u krše Ustav i Dejtonski sporazum.\nPojasnio je da će Kluba Bošnjaka, nakon što skupštinska odluka o referendumu bude i zvanično objavljena, podnijeti apelaciju Ustavnom sudu BiH, sa zahtjevom za izricanje privremene mjere.\nHadžiomerović je još jednom ponovio da Ustavni sud RS-a radi po neustavnom poslovniku, na šta Bošnjaci ukazuju već godinama.\nIndikativna je, kaže, i brzina kojom su odlučivali o zahtjevu Kluba Bošnjaka, budući da su zasjedali u vrijeme kada se po pravilu traju godišnji odmori u toj pravosudnoj instituciji RS-a.\nU obrazloženju Vijeće je navelo da podnosilac u zahtjevu nije ukazao na povredu nijednog od prava iz kruga vitalnih nacionalnih interesa konstitutivnih naroda, kako su oni definisani Ustavom RS-a.\nU zahtjevu je dalje navedeno da se datum, 9. januar kao Dan RS-a, koji je neprihvatljiv za bošnjački narod, mora staviti van snage i da se više ne može propisivati kao praznik, bez obzira na volju građana i zvaničnih vlasti u RS-u.


RTCG - Radio Televizija Crne Gore - Nacionalni javni servis :: Politika :: Adžić: Osnovati Fond za tranzicionu pravdu\n30. 11. 2021. 13:25 >> 13:26 1\nISKORISTITI ODUZETU IMOVINU\nPotpredsjednik Građanskog pokreta URA Filip Adžić saopštio je da u toj partiji predlažu da se oduzeta imovina iskoristi kao osnov za formiranje Fonda za tranzicionu pravdu.\n"Građani žele i zaslužuju pravdu. Ogroman korak za distribuciju pravde napravili smo izradom Zakona o porijeklu imovine, koji aktivno promovišemo i na čijoj izradi radimo još od 2018. godine. Primjenom ovog Zakona zaplijenila bi se imovina svima onima koji su godinama uzimali od države i građana i svoj imetak sticali nezakonito. Predlažemo da se oduzetu imovinu iskoristimo kao osnov za formiranje Fonda za tranzicionu pravdu", istakao je Adžić.\nOn ističe da bi se Fond punio oduzimanjem nezakonito stečene imovine, a novac dalje distribuirao obespravljenim radnicima, pokradenih i uništenih preduzeća.\nPotpredsjednik URE dalje naglašava da je nakon uništenja njihovih fabrika, gubitka radnih mjesta i toliko godina provedenih na ulici boreći se za neisplaćene zarade, nepovezani radni staž i otpremnine, vrijeme da se zadovolji pravda naših radnika. „Zato, može Crna Gora“, zaključuje Adžić.\nFilip Adžić Fond za tranzicionu pravdu


RT: Vašington odbio ponudu Moskve za potpuno resetovanje rusko-američkih odnosa ubrzo nakon inauguracije Bajdena - Lavrov\nIzvor: Vostok.rs, 28.Apr.2021, 18:52\nKremlj je predložio potpuno resetovanje zategnutih odnosa između Moskve i Vašingtona nakon inauguracije američkog predsednika Džoa Bajdena, ali je to odbila Bela kuća, rekao je Sergej Lavrov. U razgovoru sa novinarom Dmitrijem Kiseljovim, ministar spoljnih poslova Sergej Lavrov objasnio je da Rusija želi da se vrati na zdrave temelje u odnosu sa SAD. „Kada bi to zavisilo samo od nas, vratili bismo se normalnim odnosima“, objasnio je Lavrov, napominjući da bi prvi korak bio otkazivanje proterivanja ruskih diplomata iz Vašingtona i američkih diplomata iz Moskve. „Ponudili smo ovo administraciji predsednika Bajdena čim je položio sve potrebne zakletve i preuzeo vlast“, dodao je Lavrov. „Spomenuo sam ovo državnom sekretaru Blinkenu.“ Prema rečima Lavrova, kriza je započela kada je bivši predsednik Barak Obama preduzeo mere protiv Rusije pre nego što je napustio funkciju. Posle izbora Donalda Trampa, Moskva je ostala strpljiva i čekala je da nova administracija preokrene „ekscese“ odlazećeg predsednika, ali to se nikada nije dogodilo. „Nadam se da i Vašington, kao i mi, prepoznaje njihovu odgovornost za stabilnost u svetu“, nastavio je Lavrov. „Ne postoje samo problemi između Rusije i SAD koji komplikuju život naših građana, već i nesuglasice koje međunarodnu bezbednost dovode u ozbiljan rizik, u najširem smislu te reči.“ Poslednjih nedelja odnosi Moskve i Vašingtona postali su još zaoštreniji. Bajden je 15. aprila potpisao izvršni nalog kojim se nameću dalje sankcije protiv Rusije, koje ciljaju više od 30 pojedinaca i organizacija, te je saopšteno da su mere kazna za navodno mešanje u američke predsedničke izbore, kao i navodni slučaj sajber-špijunaže "SolarVindsa", za koji je Vašington rekao da je naložila ruska vlada. Bajden je takođe saopštio o proterivanju 10 zaposlenih u ruskim diplomatskim misijama. Kao odgovor, Moskva je kući poslala 10 američkih diplomata. Izvor: RT\nIzvor: SrbijaDanas.com, 29.Apr.2021, 17:38\nOna je istovremeno izrazila žaljenje što se izjave aktuelne američke administracije ne poklapaju sa njihovim delima...Moskva pozdravlja izjavu američkog predsednika Džozefa Bajdena o tome da Vašington ne želi eskalaciju odnosa sa Rusijom, saopštila je danas portparolka ruskog ministarstva spoljnih...


Polovni Linde oprema za luke i kontejnere oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Oprema za luke i kontejnere > Linde\nBočni viljuškari (21)\nDohvatni viljuškari (15)\nTerminalni tegljači (1)\nPolovna Linde oprema za luke i kontejnere na prodaju\nOvde je kompletna lista polovnih Linde oprema za luke i kontejnere oglasa za prodaju na Mascusu. Linde oprema za luke i kontejnere oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Linde oprema za luke i kontejnere u odeljku Brendovi.\nLinde K /011Opšte stanje (1-5): 2, Maksimalni kapacitet dizanja: 1000, Maksimalna visina podizanja: 487.5, Dizalica: 15, Stub za podizanje: Jednostrani, Dužina viljuškara: 120, Oprema: Punjač akumulatora\nLinde C4030CHTip motora: Dizel\nOvde je kompletna lista polovnih Linde oprema za luke i kontejnere za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Linde oprema za luke i kontejnere koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Linde oprema za luke i kontejnere.


Kina kritikuje Trampa, Pompeo ne ide u Pjongjang - Balkanska\nKina kritikuje Trampa, Pompeo ne ide u Pjongjang\nSeul — Kina je kritikovala predsednika SAD Donalda Trampa zbog njegovih optužbi da Peking ne pruža podršku u naporima za denuklearizaciju Severne Koreje.\nSeul je nazvao “nesrećnom” odluku Vašingtona da otkaže put državnog sekretara Majka Pompea u Pjongang.\nReakcija Južne Koreje i Kine usledile su nekoliko sati pošto je Tramp naredio Pompeu da odloži put u Severnu Koreju zbog, kako je ocenio, nedovoljnog napretka u pregovorima s Pjongjangom o nuklearnom razoružanju.\nTramp je rekao i da pregovori Pjongjanga i Vašingtona otežava nedostatak podrške Kine, glavnog saveznika Severne Koreje koji je u sve intenzivnijem trgovinskom sporu sa SAD.\nMinistarstvo spoljnih poslova Kine oštro je kritikovalo Trampovu izjavu.\n“Izjava SAD protivna je bazičnim činjenicama i neodgovorna je. Ozbiljno smo zabrinuti zbog toga”, navelo je kinesko ministarstvo.\nPeking podržava “napredak u procesu političkog rešenja” posle singapurskog samita Trampa i severnokorejskog lidera Kim Džong Una, navodi se u saopštenju i pozivaju obe strane da “pokažu više iskrenosti i fleksibilnosti” umesto “svojeglavosti i predrasuda”. Južnokorejsko ministarstvo spoljnih poslova ocenilo je otkazivanje puta Pompea kao korak unazad i saopštilo da očekuje od Kine da nastavi da igra “konstruktivnu ulogu” u medjunarodnim nastojanjima da se reši nuklearna kriza na Korejskom poluostrvu.\nSeul je naveo da Kina nastavlja da izražava posvećenost potpunoj primeni sankcija uvedenih Severnoj Koreji.\n“Iako odlaganje posete (Pompea) Severnoj Koreji smatramo nesrećnim, verujemo da je najvažnije da dijalog Severne Koreje i SAD doprinese značajnom napretku u potpunoj denuklearizaciji i uspostavljanju trajnog mira na Korejskom poluostrvu”, navodi se u saopštenju južnokorejskog ministarstva.\nTramp najavljuje nove carine Kini\nTags: DONALD TRAMP, KINA, SEVERNA KOREJA\nDodik: Putin verovatno dolazi u Banjaluku


Novi filmski festival: Paralel Vision - LookerWeekly.com magazin\nU subotu, 10. septembra, počinje novi filmski festival, Paralel Vision/Paralelne Vizije, koji zajednički organizuju distributerska kuća Visionary Thinking, Dom Omladine Beograda i Paralel – Beogradski Festival Subkulture.\nMeđu igranim filmovima, našli su se biografski film, o kralju brazilskog soula /Tim Maja/, zatim najnoviji, kontraverzni film, o životu Nine Simon, sa Zoi Saldanjom, u naslovnoj ulozi, tu je i jedan produženi video spot /Uništeno srce/, kao i tipičan mjuzikl /Urbana porodica/. Prava poslastica za ljubitelje mančesterske indie scene i benda Stoun Rouzis stiže sa filmom Spajk Ajland, a posebnu vrednost selekciji daje Hunky Dory, svojevrsna filmska adaptacija legendarnog albuma Dejvida Bouvija, sa elementima komedije, te suptilan i asocijativan film, izrazito umetničkog karaktera – Uzvodna boja.\nU selekciji dokumentarnih, tu su priča o istoriji rok muzike, odnosno o Bitlsima – Dobra stara Frida, zatim češki film političke tematike – Zvezde iza gvozdene zavese, te paragvajski, socijalno-ekološki film – Filharmonija s deponije. Posebno potresan je politički dokumentarac, BBC-ijeve autorke, o represiji džihadističkog režima /Moraće prvo da nas ubiju/, a tu je i pravi subkulturni dokument o aktuelnoj američkoj rokabili sceni, Rokabili svet, sa našim Đorđem Stijepovićem, kao jednim od glavnih protagonista, i zatim živopisan prikaz svežeg muzičkog pokreta u Brazilu – Favela fank, pogled iznutra.\nFilmski program, pratiće i koncerti kultnog američkog umetika, Tav Falka i beogradskog sastava VIS Limunada, a u saradnji sa “Bad Music for Bad People”, kao i tribniski program, koji se organizuje u saradnji sa Institutom za Psihologiju Filozofskog fakulteta.\nMamula, srpski horor na engleskom jeziku


Filtrotehnika - Naše mogućnosti - Sistem industrijske ventilacije\nNaše mogućnosti - Sistem industrijske ventilacije\nPosledice slabih efekata rada sistema industrijske ventilacije su: prekomerna zagađenja radne sredine, taloženje prašine ili kondenzata po podu, prolazima, konstrukcijama ili tehnološkoj opremi, kao i velike emisije zagađivača u atmosferu, čime se zagađuje životna sredina.\nRazlozi za loš rad sistema industrijske ventilacije mogu biti mnogostruki: loše projektno rešenje, nekvalitetna oprema, neuravnoteženosti sistema, nepravilno i neredovno održavanje, to sve može prouzrokovati da posle uspešno započetog rada sistemi brzo dolaze u nefunkcionalno stanje.\nSvi navedeni nedostaci industrijske ventilacije se mogu svrstati u dve grupe: na pojedine je moguće uticati boljom organizacijom rada, dok je za druge potrebno naći odgovarajuća tehnička rešenja radi poboljšanja rada i laku kontrolu parametara i opreme.\nVažno je naglasiti da sistemi industrijske ventilacije (otprašivanje, odsisavanje gasova i para) čine kompleksnu celinu i nikako se ne smeju poistovećivati sa samim uređajem za prečišćavanje. Na primer, beskorisno je ugraditi prečistač koji ima efikasnost preko 99%, ako odsisna hauba na samom početku instalacije uhvati samo 60% emitovanog zagađivača.


Opština Blace: Poziv da 22. septembra ne vozite automobil - Topličke Vesti | Topličke Vesti\tOpština Blace: Poziv da 22. septembra ne vozite automobil - Topličke Vesti\nOpština Blace: Poziv da 22. septembra ne vozite automobil\nAutor Gorica Šegović 16 sep 2020\nBLACE- Obaveštavamo vas da se od 16-22. septembra 2020. godine obeležava manifestacija Evropska nedelja mobilnosti čiji je pokrovitelj Evropska komisija.\nPokrovitelji manifestacije ove godine su: Ministarstvo građevinarstva, saobraćaja i infrastrukture, Stalna konferencija gradova i opština, Agencija za bezbednost saobraćaja i Ministarstvo prosvete, nauke i tehnološkog razvoja. U obeležavanje kampanje biće aktivno uključeni Delegacija Evropske unije u Srbiji i EU info centar.\nOva manifestacija ima za cilj da favorizuje nemotorizovane vidove prevoza u gradovima u odnosu na automobilski saobraćaj koji koristi fosilna goriva, a sve u cilju unapređenja kvaliteta životne sredine u gradskim sredinama. Tema ovogodišnje kampanje je „Mobilnost bez zagađenja za sve“.\n-Pozivamo Vas da se pridružite ovoj manifestaciji kroz promociju zdravih vidova kretanja koji ne utiču na zagađenje životne sredine i da u utorak, 22. septembra 2020. godine ličnim primerom podržite akciju „Dan bez automobila u gradovima i opštinama“ tako što ćete na posao doći bez automobila, pešice ili biciklom, stoji na zvaničnom sajtu Opštine Blace.\nKratak url URL: https://toplickevesti.com/?p=485686\n16 sep 2020. Komentari na vestima starijim od 7 dana su zatvoreni RSS 2.0.\n1 komentar za “Opština Blace: Poziv da 22. septembra ne vozite automobil”\n16. septembra 2020. - 09:57\nToliko ste nam lepo uredili autobuski saobracaj da onaj ko nema auto ne moze ni na posao bez njega. Pa me zanima.. 22 je neradni dan


NOVA OGLEDALA ZA BALETSKI STUDIO ”L DANCE”\nGradska opština Obrenovac donirala je ogledala Baletskom studiju L Dance\nKomisija za kulturu opštine Obrenovac, u prethodnom periodu nastojala je da kroz direktnu komunikaciju sa predstavnicima organizacija iz oblasti kulture, kao i kroz projektno finansiranje aktivnosti pomogne realizaciju kulturnih sadržaja.\nPredsednik Gradske opštine Obrenovac Miroslav Čučković naglasio je, da će u budućem periodu, pored velikih infrastrukturnih projekata, fokus biti stavljen upravo na razvoj kulture.\n–Na ovaj način pokazujemo da smo uz naše balerine i svu decu koja se bave baletom, a sve sa ciljem da im otvorimo dovoljno prostora za ostvarenje svih planova u budućnosti – naveo je Čučković i dodao da pored programa ”Eko dinar” koji umnogome doprinosi razvoju sporta na teritoriji opštine Obrenovac, uz Komisiju za kulturu, nadalje će se sistemski raditi na razvoju kulturnih sadržaja.\nPredstavnica Baletskog studija ”L Dance” Lidija Bukurović ovom prilikom naglasila je, da će ogledala koje je donirala opština Obrenovac, doprineti boljem radu baletske škole.\n– Drago nam je što postoji neko ko ima volju da sasluša potrebe umetnika i ljudi iz oblasti kulture. Opština nam je izašla u susret i donirala nam ogledala. Naglasiću, da su ogledala jako bitna u radu sa decom, pored lepog osećaja kada plešu, sada će imati i mogućnost da lakše uoče sve svoje greške – rekla je Bukurović.


Pudždemon kandidat za predsednika Katalonije - 22.01.2018, Sputnik Srbija\nPudždemon kandidat za predsednika Katalonije\nPredsedavajući Parlamenta Katalonije Roher Torent kandidovao je bivšeg lidera Katalonije Karlesa Pudždemona na mesto predsednika autonomije, prenosi... 22.01.2018, Sputnik Srbija\n13:02 22.01.2018 (Osveženo: 13:17 22.01.2018)\n© REUTERS / Tariq Mikkel Khan/Scanpix DenmarkBivši katalonski lider Karles Pudždemon dolazi na aerodrom u Kopenhagenu\nPredsedavajući Parlamenta Katalonije Roher Torent kandidovao je bivšeg lidera Katalonije Karlesa Pudždemona na mesto predsednika autonomije, prenosi „Vangardija“.\nPrema njegovim rečima, Pudždemon je „jedini kandidat“ za to mesto.\nList navodi da se Torent ranije sreo sa poslanicima i uverio se da Pudždemon može da dobije neophodnu podršku.\n„Shvatam specifičnost lične i pravne situacije gospodina Pudždemona, ali takođe smatram i da on ima legitimno pravo da bude kandidat“, rekao je Torent, predstavnik partije Levi republikanci Katalonije, koja se zalaže za nezavisnost autonomne zajednice.\nTorent je takođe dodao da u najskorije vreme ima nameru da pregovara sa Pudždemonom i sa predsednikom Vlade Španije Marijanom Rahojem.\nPudždemon je ranije stigao u Kopenhagen, glavni grad Danske, uprkos pretnji da će biti uhapšen.\nKatalonski političar je takođe izjavio da bi mogao da vodi Kataloniju iz Brisela.\nU Kataloniji su 21. decembra održani parlamentarni izbori na kojima su pobedile pristalice nezavisnosti regiona.


Pljevlja izbjegla kreditno zaduživanje\nPRIHOD U PRVOM KVARTALU 2,63 MILIONA EURA\nUkupne neizmirene obaveze Opštine Pljevlja na kraju prvog kvartala iznosile su 8,6 miliona eura\n1017 pregleda\t0 komentar(a)\nOpština Pljevlja u prvom kvartalu ove godine prihodovala je svega 2,63 miliona eura, što je manje od 16 odsto u odnosu na planirani godišnji budžet do 16,5 miliona eura.\nU izvještaju o ostvarenju budžeta za prva tri mjeseca ove godine navedeno je da je najviše novca Opština prihodovala iz Vladinog Egalizacionog fonda - 940.000 eura.\nOd poreza Opština je prihodovala skoro million eura, najviše od poreza na dohodak fizičkih lica 739.000 eura, a od poreza na nepokretnosti svega 72.000 eura ili 2,6 odsto od godišnjeg plana.\nOd naknada je dobila 124.000 eura od čega 49.000 eura od korišćenja mineralnih sirovina, a 27,5 hiljada eura od naknada za korišćenje šuma. Opština je u planirala da ove godine od naknade za šume prihoduje skoro 3,5 miliona eura što će teško biti realizovati.\nOpština se i pored loše finansijske situacije u ovom periodu nije kreditno zaduživala.\nRashodi su iznosili 2,47 miliona eura, a najviše novca otišlo je na otplatu ranijih dugova - 1,47 milion eura od čega se 1,3 miliona eura odnosi na obaveze iz predhodnog perioda. Za neto zarade zaposlenih utrošeno je 312.000 eura. Za službena putovanja potrošeno je 4,7 hiljada eura, reprezentaciju 1.684 i komunikacione usluge 1.750 eura.\nPo osnovu zapošljavanja po ugovoru o djelu, što u opoziciji nazivaju partijskim zapošljavanjem, Opština je za prva tri mjeseca isplatila 38.386 eura. Plan je da se ove godine za te namjene izdvoji 147.000 eura.\nPo osnovu sudskih troškova Opština je isplatila 79.000 eura što je za devet hiljada više u odnosu na plan za cijelu godinu.\nOd planiranih 4,6 miliona eura kapitalnog budžeta u ovoj godini, u prva tri mjeseca realizovano je svega 66.000 eura.\nUkupne neizmirene obaveze Opštine Pljevlja na kraju prvog kvartala iznosile su 8,6 miliona eura, a lokalnih javnih preduzeća preko četiri miliona eura.\nU neizmirene obaveze Opštine nisu obuhvaćene reprogramirane nedospjele poreske obaveze Opštine, javnih ustanova i javnih preduzeća u iznosu od 5.597.259 eura, a koji se plaćaju na period od 20 godina.\nOpština je kreditno zadužena 2,86 miliona eura od čega se 2,46 miliona eura odnosi na dugoročni kredit za postrojenje za preradu otpadnih voda.\nEgalizacioni fondOpština PljevljaPljevlja


Pronađen još jedan skupoceni "autić" - Auto Republika\nPronađen još jedan skupoceni “autić”\nSvaki ljubitelj automobila bi sigurno želeo da ima poveću kolekciju četvrotočkaša u svom posedu, a za one koji ne mogu da priušte prave modele uvek postoji opcija malih automobila igrački, koje smo nekad kao deca zvali “autići” i koji su bili raznih dimenzija. Primera radi, autor ovog teksta u svojoj kolekciji ima preko hiljadu primeraka različitih veličina, a kako kolekcije rastu tako i cene pojedinih modela dostižu rekordne visine.\nMožda najpoznatiji autić na svetu je takozvani “Beach Bomb” iz 1969. godine kompanije Hot Wheels, a reč je o prototipu Volkswagena Type 2 sa surferskom daskom. Hot Wheels je proizveo samo dva primerka koji danas vrede malo bogatstvo, a vrednost se procenjuje na oko 150.000 dolara. O ovome ste imali prilike da čitate na našem sajtu u jednoj od zanimljivosti dana.\nU javnost je sada dospeo još jedan primerak koji je još ređi od spomenutog Beach Bomba. Njegov vlasnik je čovek po imenu Džoel Megi, koji već duže vreme sakuplja slične “autiće”, a nedavno je na buvljaku postao vlasnik belog Chevroleta Camara prve generacije (1967. – 1969).\nMegi kaže da nije imao predstavu šta je kupio i smatrao je da je reč o jednom od mnogih masovno proizvedenih primeraka. Ali detaljna inspekcija je pokazala da je Camaro iz priče deo takozvanog “Redline Enamel” modela i da je verovatno jedini takav na svetu. Vrednost se procenjuje na 100.000 američkih dolara, što je oko četiri puta veća suma u poređenju sa onom koju bi kupac morao da plati za pravi Camaro.\nDa bi saznao više informacija o ovom specijalnom primerku Megi je kontaktirao Lerija Vuda, osobu koja je dizajnirala većinu Hot Wheels modela tokom šezdesetih i sedamdesetih godina prošlog veka. Vud kaže da, kada su Hot Wheels modeli postali izuzetno popularni u svetu, vlasnik kompanije Mattel je bio primoran da otvori još jednu fabriku pored one u Americi, a izbor je pao na Hong Kong.\nPrimerci proizvedeni u Aziji su imali plastična stakla u plavoj boji umesto prozirne za ostatak sveta. Vud predpostavlja da je jedan od primeraka završio u Kaliforniji kao prototip da bi serijska proizvodnja zatim nastavljena sa prozirnom plastikom. Veruje se da je prototip takođe prodat u kolekciji tog tipa, a do današnjeg dana on je jedini takav u Americi.\nZa kraj, Vud dodaje da nije bila retkost da zaposleni u fabrikama u Kini često namerno zabrljaju, a loša kontrola kvaliteta im je omogućavala da prođu bez kazne. Primera radi, mnogi primerci ispod krova imaju mali novčić koji su radnici namerno tu postavili, pa su tako i ovi modeli skuplji od onih koji su bez greške.\ntags: autiči Beach Bomb Hot Wheels retki autići\nprevious Šta će biti sa VW Passatom u Americi?\nnext Toyota Highlander XSE za one u "krizi srednjih godina"


VRELO PROLEĆE NA BALKANU Protesti su buknuli širom regiona, a neki su prerasli i u FIZIČKI OBRAČUN s policijom\nFoto: EPA/Malton Dibra, Robert Ghement, Anadolija/Adel Omeragić, Robert Getel / RAS Srbija\nPrethodnih nedelja, širom Balkana buknuli su protesti. Na ulice su izašli Rumuni, Crnogorci, Srbi i Albanci. Inicijalna kapisla za masovna okupljanja na ulicama nije svuda bila ista, pojedini protesti protekli su mirno, negde su viđeni i sukobi sa policijom, ali ono što im je zajedničko je da sve najavljuju nova okupljanja.\nNije jasno da li je talas protesta na Balkanu podstaknut talasom protesta u Evropi, gde su "Žuti prsluci" u Francuskoj svake subote od 17. novembra do danas izlazili na ulice ili je, kako to kaže Maja Kocijančič, portparolka EU, u svakoj državi izraz specifične situacije.\nZašto protestuju građani u zemljama na Balkanu, pogledajte u našoj galeriji.\nRumune su na ulice ponovo izvele izmene zakona o pravosuđu. Povod za proteste organizovane širom zemlje bilo je donošenje hitne odredbe kojom se menjaju zakoni o pravosuđu. Nekoliko dana pre protesta, vlada Viorike Dančile usvojila je predlog zakona kojim se ograničava moć glavnog tužioca, a daje više ovlašćenja organu koji kontroliše sudije i sprečava imenovanja glavnog tužioca.\nGlavni protest održan je u Bukureštu ispred zgrade vlade na trgu Viktorija, a učesnici protesta uzvikivali su pokliče podrške bivšem glavnom tužiocu Nacionalnog direktorata za antikorupciju Lauri Kodruti Kovesi i sudijama koji su odbacili amandmane na zakone o pravosuđu. Takođe, viđeni su transparenti protiv lidera vladajuće PSD-a Livija Dragnea i vlade.\nPrema procenama, na protestu u Bukureštu učestvovalo je između 8.000 i 10.000 građana, što je značajno manje od protesta 2017. godine, kada je na ulicama bilo i do 100.000 ljudi, nakon čega je započeta reforma pravosuđa.\nSredinom februara u Albaniji su buknuli protesti zbog korumpirane i neefikasne vlade. Hiljade pristalica albanske opozicije sukobilo se policijom tokom protesta, na kojem su traženi ostavka vlade i vanredni izbori.\nPristalice Demokratske partije (DP) koje je organizovala protest, na nekoliko mesta probile su kordone policije u pokušaju da uđu u zgradu u kojoj živi premijer Albanije Edi Rama. Ispred ulaza u zgradu postavljen je kordon policije, koji su demonstranti zasuli kamenicama. Povređena su najmanje četvorica policajaca i dvojica demonstranata.\nNa početku protesta, okupljenima se obratio lider DP-a Ljuljzim Baša pozvao je na hapšenje Edija Rame. Nekoliko dana kasnije, albanski premijer u intervjuu za "Korijere dela sera" rekao je da ne planira da podnese ostavku "budući da je opozicija u dubokoj krizi i nje u stanju da politički izazove vladu".\nU Podgorici je u subotu održan četvrti protest u organizaciji Pokreta "Odupri se 97.000", sa kojeg je od opozicije zatraženo da njihovi poslanici napuste Skupštinu Crne Gore i bojkotuju sve izbore u državi, dok god zahtevi za ostavkama čelnih ljudi vlasti ne budu ispunjeni.\nTalas protesta u Crnoj Gori pokrenula je takozvana afera "Koverta". Naime, predsednik “Atlas grupe” Duško Knežević objavio niz dokumenata protiv Đukanovića kome je, kako tvrdi, „pokrivao” dugove na karticama, finasirao DPS i sve izbore, plaćao odmor u Dubaiju i garantovao za njegove kredite. Biznismen je lavinu pokrenuo obelodanjivanjem snimka na kome bivši gradonačelnik Podgorice, sada sekretar Predsedništva Crne Gore Slavoljub Stijepović od Kneževića preuzima kovertu sa 97.000 evra uoči lokalnih i parlamentarnih izbora 2016. godine.\nZa Kneževićem, kojeg crnogorske vlasti nazivaju odbeglim tajkunom, raspisana je crvena Interpolova poternica. On se trenutno nalazi u Velikoj Britaniji, čije državljanstvo poseduje.\nI u Srbiji svake subote održavaju se protesti u nekoliko desetina gradova pod nazivom 1 od 5 miliona (#1od5miliona). Protesti su počeli krajem novembra nakon incidenta u kome je prebijen lider Levice Srbije, Borko Stefanović. Usmereni su protiv aktuelne vlasti čiji odlazak demonstranti traže. Na protestima učestvuju i lideri opozicije. 1 od 5 miliona su najdugotrajnije masovne antivladine demonstracije u Srbiji još od vremena petooktobarskih promena 2000. godine.\nPortparolka EU Maja Kocijančić rekla je juče da ne treba porediti proteste koji se dešavaju istovremeno u zemljama regiona. Ona je odbacila konstataciju albanskih medija da je u toku "balkansko proleće", koje, po njihovoj oceni, "može izazvati ozbiljnu krizu za EU".\nNEREDI U JUŽNOJ AFRICI Protesti lokalnih taksista prerasli u sukobe sa DILERIMA


07-02-2019 | 15:11 | Autor/Izvor: Naxi media\nPetar Wagner, muzički producent napisao je pesmu za ovaj film i govorio o početku saradnje sa rediteljem Nikolom Petrovićem:\n- Imao sam priliku da prvi put pogledam ovaj film u septembru prošle godine, još nije bio gotov tada, ali se razvila prva ideja kako bi trebalo da zvuči muzika ovog filma. Zbog estetike koju je Nikola postigao, film je da kažem ambijentalan, osmislili smo da pesma isprati njegovu viziju, ali da opet ispriča priču na svoj način. Nikoli se dopao demo snimak, odlučili smo da Neveni ponudimo ovu pesmu, jer je najviše uklapa u estetiku filma i pesme i mislim da smo odlično izabrali.\nNevena Božović je ovim povodom izjavila:\n- Kada su me pozvali da učestvujem u ovom projektu i otpevam glavnu numeru iz filma PSI UMIRU SAMI, bilo mi je veoma drago, jer sam do sada samo pozajmljivala glas. Stojim iza ove numere kao da je moja, trudila sam se da uđem u atmosferu filma i da prenesem taj osećaj. Nadam se velikom uspehu filma, i bilo mi je drago ako sam ovom numerom pomogla filmu. Dobra je glumačka ekipa, volim kad mladi ljudi uspeju da urade ovako nešto. Želim im mnogo uspeha i u našoj zemlji i u inostranstvu sa ovim filmom.\nReditelj ovog debitantskog ostvarenja ujedno je i reditelj spota Nikola Petrović:\n- Dvoumili smo se oko lokacije snimanja i na kraju sam se odlučio da u duhu samog filma iskoristimo sneg u Beogradu. Spot je snimljen na jednoj od lokacija na kojoj je sniman i film i u prenosi atmosferu filma, zadovoljan sam prvim reakcijama publike na spot. Nevena je bila dobar izbor i drago mi je da što nas je podržala na ovaj način.\nPogledajte spot za pesmu "Prazni snovi":\nTagovi: FEST novi spot nova pesma Nevena Božović psi umiru sami


Novi slučajevi koronavirusa u Boru: Do sada obolelo šest osoba [VIDEO] - Bor 030\n29. juna 2022. | 03:12\nNaslovna Vesti Gradske vesti Novi slučajevi koronavirusa u Boru: Do sada obolelo šest osoba\n4.4.2020. | 15:22\nGradonačelnik Bora i komandat Gradskog štaba za vanredne situiacije Akeksandar Milikić kazao je da je koronavirus potvrđen kod još dve osobe iz Bora.\nPrisustvo korona virusa potvrđeno je još kod dve osobe u Boru, rekao je gradonačelnik Bora, Aleksandar Milikić na današnjoj konferenciji za novinare.\nSa prethodna četiri slučaja, na teritoriji Grada Bora od Covida-19 boluje šest osoba.\n„To znači da više ne vodimo računa, niti brigu dal je došao virus sa strane, već da moramo da počnemo da vodimo brigu, mi u gradu s kim i na koji način imamo kontakte i na koji način komuniciramo sa našim sugrađanima“, istakao je Milikić.\nGradonačelnik je potvrdio da je korona virus „ušao u jedno borsko javno preduzeće“.\n„Tu smo potvrdu dobili danas u 14 časova i mislim da ćemo od danas, kao Štab za vanredne situacije potpuno drugačije ophoditi prema svim sugrađanima koji se ne budu pridržavali propisanih mera zaštite“.\nOn je rekao da će ubuduće Borani biti u obavezi da nose zaštitne maske i rukavice, kao i da će izdati nalog komunalnoj policiji da svako nepoštovanje mera zaštite sankcionišu.\n„Nastavljamo dezinfekciju i grada i sela, stambenih zgrada, javnih ustanova. Time se kao prvi čovek ovog grada ponosim, ali se ne ponosim time što je virus počeo da se širi među nama. To znači da nismo dovoljno disciplinovali bili i da nismo poštovali mere zaštite“, dodao je on.\nObolele osobe će prema preporuci struke biti upućene na lečenje, a svi oni koji su sa obolelima bili u kontaktu biće u izolaciji.\n„Doktori rade svoj posao, utvrđuju da li pacijent ima visoku temperaturu, utvrđuju da li ima simptome koji su rizičniji onda ih šalju dalje na hospitalizovanje, utvrđuju da li treba da ostanu ovde u bolnici ili u kućnoj izolaciji. Ja u ovom trenutku i ne znam ko je gde hospitalizovan, mogu samo da kažem da znam da je jedna osoba hospitalizovana u Nišu“, rekao je gradonačelnik.\nMilikić je rekao i da će podneti krivične prijave protiv svih onih koji šire dezinformacije, te da u narednom periodu Borani moraju da budu „svesni, samokritični i odgovorni“.


Press Online :: Festivali :: Promocija festivala "Kurzfilmtage" na "Kratkom metru"\nPromocija festivala "Kurzfilmtage" na "Kratkom metru"\nBeogradski festival dokumentarnog i kratkometražnog filma započinje ove godine saradnju sa festivalom "Kurzfilmtage" iz Vintertura u Švajcarskoj, saopštio je Cebef.\nSelektor programa Kristijan Štark predstaviće odabrane filmove tog prestižnog festivala beogradskoj publici u okviru 63. izdanja beogradskog festivala i to danas i sutra u dva bloka nazvana "Novi filmski glasovi Švajcarske".\nUmetnički direktor "Kratkog metra" Nenad Popović istakao je da "Kurzfilmtage" ima vrlo razvijen industrijski deo posvećen stvaraocima kratkog filma, što smatra da će biti značajno mladim stvaraocima, da dođu i čuju kako da ostvare saradnju sa ovako značajnim festivalom. Internacionalni festival kratkog filma u Vinterturu je najveći i najznačajniji festival te vrste u Švajcarskoj.\nOdržava se svakog novembra, a ove godine 20. put. Festival može da se pohvali sa prosečnom posetom od 17.000 posetilaca i 650 učesnika iz filmske industrije, a takođe poseduje i impresivnu arhivu od preko 30.000 kratkih filmova koji su tokom cele godine dostupni profesionalcima. Takođe organizuju i turneju po Švajcarskoj u okviru koje se održavaju večeri posvećene projekcijama kratkog filma u gradovima širom zemlje. Koliko je ovaj festival značajan govori i podatak da je od 2014, posle dugotrajnog i obimnog procesa kvalifikacije, postao jedan od festivala koji može da nominuje filmove za Oskara u kategoriji kratkog filma.\nDobitnici glavne nagrade u internacionalnom programu i nagrade za najbolji švajcarski film imaju pravo da se takmiče za prestižnog Oskara. "Trudimo se da prikazujemo filmove koji nisu mejnstrim, nego pripadaju širokom spektru filmskih stilova. Pokušavamo da izbegnemo stvari koje ljudi mogu da vide na televiziji, to nema smisla", objasnio je jednom prilikom umetnički direktor festivala "Kurzfilmtage" Džon Kanćiani.\nKratki filmovi, smatra on, ne mogu da budu svedeni na čistu zabavu, ali naravno ne isključuju je. "Njihov osnovni cilj nije da zabave nekoga, što se televizija svim silama trudi da uradi. Takođe mislim da je bitno da pokažemo da kratki film nije žanr, nego format sa svojim potencijalima, a ne samo mlađi brat dugometražnih filmova. Ukratko, mi slavimo film i filmski prostor", istakao je Kanćiani.


I Rusi protiv referenduma @ InfoBijeljina \nI Rusi protiv referenduma\nMilorad Dodik izgubio je i podršku Rusije za provođenje referenduma, saznaje Istina. U situaciji kada se obnavlja kriza na istoku Ukrajine, ruske diplomate pokušavaju da „trguju“ sa Zapadom po pitanju referenduma u Republici Srpskoj.\nPrema saznanjima magazina Istina, Rusija će uskratiti svoju ranije datu podršku održavanju referenduma u Republici Srpskoj, a koji se odnosi na rad Suda i Tužilaštva Bosne i Hercegovine, kao i na sve nametnute odluke visokih predstavnika u BiH prema Srpskoj.\nIako sve zvanične izjave ruskih funkcionera ukazuju na to da Rusija podržava referendum u Republici Srpskoj, na drugoj strani dešavaju se stvari koje ukazuju na suprotno.\nNaime, prema tvrdnjama izvora Istine iz diplomatskih krugova, ruske diplomate ovih dana u Beču pregovaraju sa timom Visokog predstavnika u BiH Valentina Incka, i sa predstavnicima drugih zemalja članica Savjeta za implementaciju mira o najbezbolnijem načinu da se povuče priča o referendumu u Srpskoj.\nRusima ne odgovara tvrd stav predsjednika Dodika u pogledu održavanja referenduma, ali isto tako im ne odgovara ni njegovo rušenje.\nAko u ovom trenutku nisu u stanju da ga podrže u njegovim planovima, ne znači da žele da ga definitivno puste niz vodu jer, Dodik je najpouzdaniji ruski saveznik na ovim prostorima.\nAdministrativni portal Registra podsticaja za registrovane institucije je u funk ...


Lekić: Program konferencije nije sastavljen prema demokratskim normama | Aktuelno\nNaslovna POLITIKA Lekić: Program konferencije nije sastavljen prema demokratskim normama\nLekić: Program konferencije nije sastavljen prema demokratskim normama\nLider DEMOS-a Miodrag Lekić uputio je dopis predsjedniku Odbora za međunarodne odnose i iseljenike Andriji Nikoliću, povodom održavanja Konferencije mladih parlamentaraca EU - Zapadni Balkan\nLider DEMOS-a Miodrag Lekić uputio je dopis predsjedniku Odbora za međunarodne odnose i iseljenike Andriji Nikoliću, povodom održavanja Konferencije mladih parlamentaraca EU – Zapadni Balkan.\n“Zahvaljujem se na pozivu koje mi je uputila stručna služba Odbora, kako je navedeno “u Vaše ime”, da prisustvujem Konferenciji Mladih Parlamentraca EU-Zapadni Balkan u organizaciji Skupštine Crne Gore.\nDužan sam da Vam saopštim da program konferencije nije sastavljen prema demokratskim normama i da očigledno ne izražava pluralistički karakter Skupštine.\nTokom dva dana konferencije, na osnovu programa koji ste dostavili, pred mladim delegatima iz evropskih zemalja govoriće, i to u ulogama uvodničara, predsjednik DPS Milo Đukanović i potpredsjednik DPS Duško Marković”, naveo je Lekić.\nKako dodaje, neću ulaziti u ocjenu da bi ovakvu konferenciju trebalo održati u prostorijama DPS, ali podsjeća da takav program ne odogovara sastavu Skupštine.\n“Naime, Vi znate da su glasači na izborima 2016, uprkos neregularnim uslovima, dali veće povjerenje opoziciji nego DPS-u, i to za 4 posalnika više.\nIako bih mogao da navedem i druge argumente za tvrdnju da je program međunarodne konferencije sastavljen neadekvatno – upućujem Vam predlog koji bi eventualno mogao da doprinese određenom ublažavanju očiglednog demokratskog deficita, dakle, propusta koji ste napravili.\nNaime, tražim da mi kao članu Odbora za međunarodne odnose omogućite da govorim uvodno u sesiji u kojoj govori Vaš predsjednik Milo Đukanović ili onoj drugoj u kojoj govori potpredsjednik vaše partije Duško Marković, i to u pravoj paralmentarnoj formi dijaloga.\nSmatram da bi time smanjili nedemokratski karakter konferencije, dok bi pluralističkom sastavu evropskih poslanika prezentovali debatu u kojoj bi opozicioni poslanik, član Odbora za međunarodne odnose mogao da se demokratski konfrotira sa dvojicom visokih predstavnika DPS-a, koji, uzgred, nisu poslanici crnogorskog parlamenta.\nJoš dvije napomene;\nPrva, najavljujem da bih, između ostalog, govorio o uporednoj, međunarodnoj praksi paralamenta kao stuba i garanta demokratskog društva i parlamenta kao oslonca korumpiranih partija – s posebnim osvrtom na implikacije afere “Koverat”. Sve to u kontekstu evropskih integracija zemalja EU i zaključaka “Berlinskog procesa”.\nDrugo, imajući u vidu internacionalni sastav mladih parlamentaraca, govorio bih, shodno planiranom protokolu, na francuskom ili engleskom ili italijanskom ili portugalskom jeziku – ne isključujući ako je to pravilo, na našem zajedničkom četvoroimenom jeziku”, zaključio je Lekić.\nDemokratski front kroz litije priprema izbornu platformu\nNikolić: Ohrabruju nas poruke podrške evropskoj perspektivi\nOdgovor iz Tivta: Niko ne može da posvađa Partizan i Lovćen\nOdluka Rukometnog saveza Crne Gore da proglasi Lovćen za šampiona Crne Gore izazvala je...\nMorača, sa svim svojim mostovima i plažama, predstavlja simbol Podgorice. Svjesni smo činjenice da...


“Balkan nije evropsko bure baruta” – Informer\n“Balkan nije evropsko bure baruta”\nAkademski direktor u Centru za proučavanje međunarodnih poslova Londonske ekonomske škole Svetozar Rajak ocijenio je u petak, na predstavljanju istraživanja Gallupa pod nazivom “Balkanski pogledi na multipolarni svijet”, da su savezništva koja su države te regije tokom historije sklapale bila proizvod date situacije, a ne nekih prirodnih veza i da je pogrešna ocijena da je Balakan “bure baruta”.\n“Savezništva balkanskih država sa svjetskim silama nisu stvar “prirodnih aspiracija”, nego su bila plod trenutne situacije”, rekao je Rajak na panelu u okviru predstavljanja istraživanja i ocijenio da je pogrešna evropska percepcija Balkana kao “bureta baruta“, prenosi Tanjug.\n” Balkan nije “evropsko bure baruta”, kako se često predstavlja, i historija jasno ukazuje na to da je obrnuto. Balkan je eksplodirao svaki put kada je u Evropi dolazilo do promjene ravnoteže sila“,rekao je on.\nIstraživanje, koje je provedeno jula 2010. u svim državama zapadnog Balkana na uzorku od po 1.000 ispitanika, ukazuje da je stav građana ovog regiona prema međunarodnim organizacijama tokom posljednjih godina “konstantno poboljšavan”, dok odnos prema najvećim svjetskim silama u regionu veoma varira.\nTako, naprimjer, SAD imaju najgoru reputaciju među građanima centralne Srbije, gdje politiku Washingtona podržava samo devet posto ispitanika, a najbolju na Kosovu, gdje pozitivno mišljenje o najvećoj svjetskoj sili ima čak 94,5 posto građana.\nSlična, ali obrnuta, je situacija s Rusijom koja ima najveći ugled na jugu Srbije (66 posto), a najgori na Kosovu (4 posto).\nNajgori stav prema Njemačkoj imaju kosovski Srbi, među kojima samo tri posto ispitanika podržava politiku najsnažnije evropske države, dok se Njemačka najviše cijeni među njihovim albanskim sugrađanima koji Njemačku podržvaju s 93 posto.\nI Tursku, koja krupnim koracima vraća svoj uticaj na ovaj region, najviše cijene na Kosovu (96 posto), a prema njoj su najrezervisaniji građani obalskog dijela Hrvatske među kojima dobro mišjenje o ovoj državi ima samo 17 posto građana.\nIstraživanje ukazuje da je odnos građana Srbije prema svim najuticajnijim svjetskim državama, uključujući Rusiju i Kinu, pogoršan u posljednjih nekoliko godina.\nRajak je ovaj fenomen objasnio činjenicom da su građani Srbije “duboko razočarani” u sve “velike igrače” na svjetskoj sceni.\nOn je ocijenio i da rezultati istraživanja ukazuju da “region pokazuje političku zrelost i danas stvari posmatra na pragmatičan način s gledišta koje je više usmjereno na blisku budućnost, nego na prošlost”.\nGlavni analitičar predsjednika Hrvatske Ive Josipovića, Dejan Jović upozorio je na skupu da bi bilo veoma loše kada bi se proširenje EU zaustavilo sada na učlanjenju Hrvatske i da bi to moglo da proizvede nove političke i međunacionalne napetosti u regionu.\n“ Nikako ne treba podizati novi Berlinski zid koji bi se protezao između Hrvatske i BiH ili između Hrvatske i Srbije. Tako nešto bi na scenu vratilo nacionalizam iz 90-ih godina“, rekao je on.\nJović je ocijenio i da se situacija u regionu, ali i u EU drastično promijenila u odnosu na prije 20 godina, jer, kako je rekao, ni Balkan danas više nije nestabilan region kakav je nekada bio, a ni EU više nije onako homogena i snažna zajednica kakva je ranije bila.\nApelacioni sud ukinuo oslobađajuću presudu anarhistima\nPrijedlog za određivanje pritvora za Čolaka, Muminovića i Muratija


Politika u Srbiji posle formiranja vlade Srbije i događaja na Kosovu\nOdgovor ili propast\nNajnoviji dogadjaji na Kosovu (17. mart i malo posle njega) potaknuli su mnoge da se još jednom zagrcnu i upitaju šta tu zaista ne valja. Da li su Srbi ti koji su žrtvovani ili su to međuetnički sukobi. Kako je moguće da Srbi tako smetaju na Kosovu da ih Šiptari ili Albanci svejedno zatiru na očigledan način, a da ih međunarodne snage moraju da štite i to sa delimičnim uspehom.\nMožemo pozvati u pomoć istoriju, pa ustvrditi da je to samo nastavak politike koja je vođena za preuzimanje Kosmeta u klasičnom vidu tvrdih i mekih pristupa, represije, oružane borbe i terora kao i oružanih pobuna, brutalnih ubistava radi uspostavljanja svoje vlasti nad teritorijom Kosmeta. Ako je za to uslov istrebljenje i proterivanje Srba, Roma i drugih, onda gotovo da su u tome uspeli gledano iz ugla trenutno jačeg albanskog lobija. Rešenje - ali za koga, za one koji će vladati Kosmetom.\nDa bi bio jasniji moram poći od tvrdnje da na Kosmetu ima zemlje, resursa dovoljnih za život dvaju naroda i ostalih naroda, ali je problem oko vlasti, naime, ne mogu vladati dve vlade, jedna albanska i jedna srpska, ili mogu ako imaju paralelne interese, a ne ukrštene. Problem vlasti nemože se svesti ni na demokratsko pitanje jer izabrani predstavnici ne prezentuju one koje su ih birali nego lobije koji su ih finansirali. Ova slagalica ne može trenutno da se reši i pored osuda međunardone zajednice. Problem komplikuje i sam međunardoni položaj Srbije: njen nerešen položaj prema dominantnoj svetskoj komponenti - Americi i Evropi - tako da se stiče utisak da je Kosmet poslužio kao poluga za pokretanje promena u samoj Srbiji, što je s uspehom i urađeno bar gledano površno. Došlo je do promene vlade i ponovnog učlanjenja u međunarodne institucije, ali sa nagomilavanjem socijalnih problema. Mnogo toga još treba da se desi pre nego u Srbiji nastanu korenite promene koje se zahtevaju kako bi se došlo do nivoa demokratije koja je potrebna, a na Kosmetu još više od toga.\nPomenimo samo da su kod nas sve stranke liderskog tipa i da pojednici biraju pravac i delovanje stranke po svom nahođenju. Vezivanje birača za lidere, a ne za stranke i njihove programe, je takođe razumljivo s obzirom da su stranke tek nedavno izronile iz poluvekovne tišine i jednoumlja, koje je takođe bilo liderskog tipa. U međuvremenu poluga o kojoj smo pričali može jednostavno da se polomi što bi se desilo sa potpunim proterivanjem Srba i drugih naroda sa Kosmeta. Odgovor na problem Kosmeta je brzo napredovanje Srbije i evolucija društvenog života i emancipacija javne reči, uz prateći privredni rast.\nOčigledno da je došlo do promena na svetskom i opšte društvenom nivou, što je rezultovalo, paradoksalno, ne u proširenju sveta, kao kada se rimska ili Britanska imperija širila obuhvatajući provincje, nego na njegovom smanjenju tako da se računa svako selo kao faktor u negativnom ili pozitivnom smislu, ako imaju interes kod dominantnih sila, a istovremeno se ne računaju stotine hiljada (slučaj Ruande), ako nema interesa kod dominantnih sila. Novo vreme traži nove odgovore, a oni se samo delimično mogu dobiti iz analize prošlosti, a većim delom stvarnim uvidom u situaciju i domen problema i inventivnim pristupom.\nPre svega treba tražiti ne da se problem Kosova dodatno internacionalizuje jer je on već previše internacionalizovan (i pojačana internacializacija je samo dodavanje bez rezultata) nego u razvoju prave demokratske klime na Kosovu i Srbiji koje će onda uspostaviti modus vivendi. To zavisi od četiri faktora: razvoja albanske zajednice, razvoja društvenih odnosa u Srbiji, zainteresovanosti dominatnih faktora za promene u Srbiji i njihove zainteresovanosti za pozicioniranje njihovih snaga na Kosmetu.\nNi jedan od ova četiri uticaja ne treba potcenjivati, ali očigledno da jedini faktor koji se može proceniti kao perspektivan i prvi koji će biti povučen da bi se odmotao gordijev čvor, je Srbija i njen društveno politički preobražaj. Izbor se sam nameće, preobražaj mora da uvaži istorijsku i političku realnost, ali on mora biti potaknut inventivnošću i novim pristupima sa velikim razvojem, pre svega, političkog života koji neće bazirati na nekolicini lidera koji su sukobljeni na ličnom nivou, nego na izdiferenciranim programima i partijama kao i drugim pratećim nezavisnim organizacijama i fondacijama koje bi prezentovale svoja rešenja, a kroz njih i određene grupacije građana. Ako pođemo od činjenice da u albanskom bloku nema disonantnih tonova to ne znači da ne treba da ih ima na našoj strani. Svakako da treba da ih ima, i oni treba da budu artikulisani i jasni kao i da polemika među različitim opcijama treba da se vodi otvoreno i iskreno što danas nedostaje srpskoj političkoj sceni. Pomalo poučeni i od svetske scene, često nam političari liče na komentatore, a ne na političare sa porukama tipa "to je moralo da se desi, to je svršen čin" ili "znali smo da će se to desiti" itd. Naime, došlo je do zamena uloga: novinari insinuiraju političke opcije, a političari izigravaju komentatore - valjda zato što je lakše biti novinar, nego političar - tako da smo u nekoj političkoj bari gde se pošto se ništa ne preduzima samo očekuje kompromitacija nekog od političara. Da li je mudro ne činiti ništa i čekati da to drugi čine i onda slegati ramenima, ili činiti sve što je u realnoj moći na planovima koji su dostupni. Jedino što je diskutabilno, to je procena koji su planovi dostupni i u kojoj meri. Što se tiče nekog dugoročnijeg i progresivnijeg uticaja, postoji verovatnoća da će to što je omogućeno dijaspori da glasa i time utiče na politički život, dovesti tako neophodni pragmatični duh u našu političku. Gotovo je sigurno da će se to desiti, naši ljudi obogaćeni smislom za realnost i praktičnost koja se neguje na zapadu, pa i štedljivost u krajnjem slučaju, uticaće pozitivno na izmenu političke i društvene klime što će se sigurno pojačati kroz njihovu reafirmaciju u tradicionalno uspavanim sredinama mahom iz mesta odakle su. Kada se oplodi ovaj uticaj to će imati stimulativno dejstvo na sveukupni razvoj Srbije, a što će dovesti i do pomaka rešavanja problema na Kosmetu.


Polaznici programa za mlade državne službenike: Brčko je primjer suživota u BiH\nČetvrtak, 27/05/2021 17:39\nGradonačelnik Brčko distrikta BiH Esed Kadrić danas je bio domaćin grupi polaznika projekta “Program EU za mlade državne službenike u Bosni i Hercegovini”, saopšteno je iz njegovog kabineta.\nNaime, državni službenici sa svih nivoa vlasti Bosne i Hercegovine borave dvije sedmice u Brčko distriktu BiH u cilju stručnog usavršavanja, razmjene iskustava i mobilnosti nove generacije državnih službenika koji će biti zaduženi za proces pristupanja EU i voditi promjene tokom procesa proširenja.\nProjekat u ime distrikta Brčko sprovodi Odjeljenje za evropske integracije i međunarodnu saradnju, finansira ga Evropska unija, a na nivou države implementira ga Delegacija Evropske unije u Bosni i Hercegovini, Direkcija za evropske integracije, Ured koordinatora za reformu javne uprave (PARCO) i British Council u BiH.\nOvom prilikom gradonačelnik je gostima predstavio specifičnosti distrikta Brčko kao posebne administrativne jednice u BiH, načine političkog funkcionisanja ove lokalne zajednice kao i izvršne, zakonodavne i sudske vlasti, integrisanog obrazovanja i pogodnosti koje nudi u različitim segmentima djelovanja.\nGradonačelnik Kadrić istakao je i strateške projekte aktuelne Vlade te ciljeve rada i planove za naredni period.\nMladi iz svih dijelova Bosne i Hercegovine koji ovih dana borave u Brčkom istakli su da su se u svom zajedničkom radu fokusirali na funkionisanje horizontalnih procesa evropskih inregracija, odnosno načine saradnje resorsnog odjeljenja sa ostalim odjeljenjima u brčanskoj Vladi kao i nivo svijesti javne uprave o procesima evropskih integracija.\nOsim toga, oni su istakli pozitivna iskustva koje nose iz distrikta Brčko kada je riječ o suživotu u ovom gradu, dobrodošlicu na koju su naišli te značajne informacije koje su im stavljene na raspolaganje.\nOdabrani državni službenici koji su učesnici ovog projekta, a iz Brčkog učestvuje njih troje, imaće priliku u septembru, ukoliko to situacija sa pandemijom virusne infekcije Covid-19 dopusti, putovati u Brisel, a trenutno je u toku razmjena unutar BiH.\nProjekat “Program EU za mlade državne službenike u Bosni i Hercegovini” provodi se do 1.2.2022. godine, navedeno je u saopštenju.\nPrethodni članakMozzart donirao voće i sokove korisnicima javne kuhinje u Brčkom\nSljedeći članakBrčko: U „Preporodu“ upriličeno književno veče posvećeno Bekimu Sejranoviću


Potpisan prvi granski kolektivni ugovor | Kamatica\nPočetna > vest > Potpisan prvi granski kolektivni ugovor\nPotpisan prvi granski kolektivni ugovor\nTekst objavljen: 17.08.2015 12:24\nPredstavnici sindikata i poslodavaca potpisali su danas prvi granski kolektivni ugovor u realnom sektoru, i to u oblasti hemije i nemetala.\nU ime Saveza samostalnog sindikata Srbije ugovor je potpisao Ljubiša Nestorović, a u ime Unije poslodavaca Srbije Miloš Nenezić.\nUgovorom su predviđena poboljšanja u odnosu na postojeći Zakon o radu, pre svega u oblasti bezbednosti i zdravlja na radu, ali i nekih pitanja koja se odnose na rad i zapošljavanje.\nPlaćanje rada na državni praznik povećano je na 120 odsto, a po zakonu je 110 odsto.\nNoćni i prekovremeni rad je povećan sa 26 na 30 odsto, dok će minuli rad za sve zaposlene u ovoj grani biti obračunat u procentu od 0,5 odsto, a za novozaposlene 0,4 odsto, koliko predviđa i zakon.\nPredsednik Samostalnog sindikata hemije i nemetala Ljubiša Nenezić rekao je da su pregovori trajali šest meseci, sa prekidima od oko dva meseca, i podsetio da je prethodni granski ugovor za ovu oblast istekao 9. januara 2015. godine.\nPrema njegovim rečima ovim granskim kolektivnim ugovorom sprečena je samovolja pojedinih poslodavaca koji ne žele da se potpišu kolektivni ugovori u svojim firmama već donose pravilnike o radu kao jednostrani akt.\nUkoliko Vlada Srbije bude odobrila prošireno dejstvo granskog ugovora takvi poslodavci će morati ili da usklade svoje pravilnike o radu sa granskim ugovorom ili da donesu sopstvene kolektivne ugovore koji će biti usklađeni sa danas potpisanim granskim, rekao je on.\nPotpresednik Unije poslodavaca Srbije Miloš Nenezić rekao je da je danas potpisani dokument rezultat kvalitetnih pregovora između predstavnika sindikata i poslodavaca.\nOn je rekao da očekuje da će granski ugovor doprineti efikasnijem poslovanju preduzeća i boljim odnosima unutar firmi.\nPotpisivanju su prisustvovali pomoćnk ministra za rad Zoran Lazić, presednik ŠŠ Ljubisav Orbović i predsednik UPS Nebojša Atanacković.\nPredstavnici UGS Nezavisnost nisu prisustvovali današnjem potpisivanju granskog kolektivnog ugovora za oblast hemije i nemetala, jer kako je naveo Nestorović, predsednik tog sindikata Branislav Čanak nije to dozvolio.\nLazić je naglasio da vlada ne učestvuje u pravljenju kolektivnih ugovora u realnom sektoru ali podržava nastojanja da se oni potpšu.\nKolektivni ugovoru su deo socijalnog dijaloga, doprinose socijalnom miru, pravima zaposlenih ali i unapređuju ukupan poslovni ambijent, rekao je Lazić.\nOn je podsetio da je vlada u javnom sektoru potpisala grandske kolektivne ugovore u svim oblastima.\nKada je u pitanju prošireno dejstvo granskog kolektivnog ugovora, Lazić je pojasnio, da resorno ministarstvo daje mišljenje a Vlada Srbije donosi odluku o proširenom dejstvu.\nPredsednik Unije poslodavaca Srbije Nebojša Atanacković rekao je da se zalažu za potpisivnje granskih kolektivnih ugovora ali za uže oblasti nego je sada slučaj.\nMeđutim od nečega se mora krenuti, rekao je Atanacković i ukazao da i pojedine obaveze poslodavaca neophodno ujednačiti.\nPredsednik ŠŠ Ljubisav Orbović naglasio je da će najveći značaj danas potpisanog granskog kolektivnog ugovora biti u njegovom proširenom dejstvu, ukoliko ga vlada odobri, jer će važiti za sve zaposlene u toj grani.\nOn je izrazio uverenje da će u narednom periodu Socijalno ekonomski savet i resorno ministarstvo dati pozitivno mišljenje a vlada doneti odluku o proširenom dejstvu.\nzakon o radu prekovremeno plaćanje rada bezbednost na radu


FOTO: Održana 12. BOSEPO olimpijada naučnih projekata - Zenicablog\nFOTO: Održana 12. BOSEPO olimpijada naučnih projekata- U Sarajevu je 20. februara ceremonijom dodjele nagrada svečano završena 12. BOSEPO olimpijada naučnih projekata. Ovo takmičenje sa dugom tradicijom se održava po uzoru na svjetske olimpijade naučnih projekata, u organizaciji Richmond Park obrazovnih institucija. Ove godine, takmičenje je održano u Richmond Park kampusu u Sarajevu uz praćenje svih relevantnih epidemioloških mjera, ali i online, zahvaljujući čemu su se učenicima iz BiH u takmičenju mogli pridružiti i njihovi vršnjaci iz pet drugih zemalja – Azerbejdžana, Indonezije, Kirgistana, Meksika i Tunisa. Na takmičenje je bilo ukupno prijavljeno 185 projekata, od kojih je njih 136 ušlo u finalni krug takmičenja, koji je održan u petak, 19. februara.\n“BOSEPO olimpijada naučnih projekata je i ove godine organizirana uspješno uz praćenje svih relevantnih epidemioloških mjera. Iako je dio ushićenja i divne atmosfere na koju smo navikli izostao zbog obavezne društvene distance i ograničenog broja osoba u prostorijama, ponosni smo da smo ovu tradiciju održali i uspjeli dodatno razviti omogućivši većem broju stranih stranaca učešće u ovogodišnjem takmičenju. Ipak, najviše nas veseli što smo uspjeli organizirati ovaj događaj uživo. Naime, iako je to logistički bilo daleko izazovnije, odlučili smo se za taj pothvat prvenstveno zbog velikog broja nastavnika/mentora koji su nam se javili sa molbama da olimpijada ne bude u potpunosti online, jer bi to znatno umanjilo motivaciju učenika koji su već zasićeni online događajima i online nastavom. Činjenica da smo imali sluha za molbe onih koji rade direktno sa učenicima, kao i uloženi napori u sigurnosni aspekt takmičenja su urodili plodom, te smo po broju učesnika nadmašili protekle tri godine. To vidimo kao potvrdu kvaliteta ovog projekta i snažan izvor motivacije za njegov nastavak i razvijanje”, saopćeno je iz Richmond Park obrazovnih institucija.\nOvogodišnja BOSEPO olimpijada je posebna i po uključenju nove kategorije, pod nazivom “Sparklets” (u prijevodu “Iskrice”), koja je namijenjena za najmlađe školarce – učenike četvrtih, petih i šestih razreda osnovne škole. Cilj organizatora je da se kroz ovu kategoriju usmjerava njihova prirodna radoznalost, energija i entuzijazam u pravcu bavljenja naukom, kao i da se osiguraju novi naraštaji učenika koji će nauku voljeti i BOSEPO-u se rado vraćati, a sve u nadi da će BOSEPO rasti zajedno sa njima u nova otkrića i pobjede.\nPored nove kategorije za najmlađe, učenici iz cijele BiH, a i šire, imali su priliku da se takmiče u ukupno 7 već tradicionalnih kategorija, podijeljenih u dvije dobne skupine. Juniori (učenici od sedmog do devetog razreda osnovne škole) mogli su se takmičiti u tri kategorije (inženjering i IT, zaštita okoliša i kratki film), dok su seniori (učenici srednjih škola) mogli da se takmiče u četiri kategorije (energetika, inženjering i IT, zaštita okoliša i kratki film).\nNajbolji projekti u četiri seniorske kategorije su nagrađeni titulom “Grand Gold” i stipendijama na Internacionalnom Burč univerzitetu (IBU), a svi projekti “okićeni” medaljama će imati priliku da učestvuju na brojnim internacionalnim takmičenjima, gdje će predstavljati svoje projekte škole, ali i našu zemlju. Iako je izgledno da će većina tih takmičeja biti online, organizatori BOSEPO olimpijade poručuju da BiH ima iznimno kvalitetne projekte koji će nesumnjivo i ove godine donijeti medalje, kao i proteklih 11 godina koliko se ova olimpijada održava.\nPored promocije BiH u svijetu, osnovni cilj BOSEPO olimpijade je upravo izgraditi ljubav prema naučno-istraživačkom radu i kreativnom stvaralaštvu kod djece i mladih u BiH, te im pružiti platformu putem koje mogu spoznati i pokazati svoje talente i sposobnosti, i usmjeriti iste u izgradnju bolje budućnosti za sebe i svoju domovinu.\nTagovibih BOSEPO dodjela nagrade naucni projekti odrzano olimpijada svecano zenica


Tim za škole: Nastava za osnovce i srednjoškolce od 31. januara 2022. - Dan u Beogradu\nNaslovna » Porodica » Deca » Tim za škole: Nastava za osnovce i srednjoškolce od 31. januara 2022.\nAh Neša 30. januar 2022. Deca, Obrati pažnju! Postavite komentar\nUčenici od prvog do četvrtog razreda osnovnih škola nastavu će pohađati neposredno, dok će učenici od petog do osmog razreda obrazovno-vaspitni rad pratiti po kombinovanom modelu i ići u školu dan za danom, podeljeni u dve grupe.\nPo podacima iz nadzora preuzetim iz elektronskog sistema „Servis javnog zdravlja“ koje je Ministarstvu prosvete, nauke i tehnološkog razvoja dostavio Institut za javno zdravlje Srbije „Dr Milan Jovanović Batut“ u nedelji od 20. do 26. januara 2022. godine broj obolele dece školskog uzrasta od šest do 18 godina je bio 5.480 (0.71%) obolelih. Učešće dece školskog uzrasta u ukupnom broju potvrđenih slučajeva COVID-19 u istom periodu iznosio je 3.7%.\nU osnovnim i srednjim školama na teritoriji Republike Srbije, ukupno je 25 (0.06%) odeljenja (16 i manje učenika), koja su zbog najmanje tri slučaja infekcije učenika u odeljenju promenila način organizacije rada sa neposrednog rada na onlajn nastavu u poslednjih 10 kalendarskih dana.\nUkupno je 214 (0.54%) odeljenja (17 i više učenika) koja su zbog najmanje dva slučaja infekcije učenika u odeljenju promenila način organizacije rada sa neposrednog na kombinovani model u poslednjih 10 kalendarskih dana i 43 (0.11%) grupa u kojima se iz kombinovanog modela nastave prešlo na onlajn (pojava tri slučaja infekcije učenika) u poslednjih 10 kalendarskih dana. (danubeogradu.rs)\nPrethodni Institut za transfuziju krvi Srbije – dobrovoljno davanje krvi: 31. januar – 6. februar 2022.\nSledeći Novi filmovi u bioskopima: Mesečev pad


Ratka Mladića specijalci tražili po Novom Sadu - Index.hr\nRatka Mladića specijalci tražili po Novom Sadu\nPRIJE dva tjedna, točnije u nedjelju 23. kolovoza, specijalci su za ratnim zločincem Ratkom Mladićem tragale na širem području Novog Sada, javlja Press. Pretreseno je nekoliko kuća, ali Mladića na tim lokacijama nije bilo. U samu akciju je bilo uključeno više od 100 ljudi i više od 20 policijskih džipova, a u pripravnosti su bili i helikopteri.\nIako Mladić nije pronađen, navodno su policija i tajne službe tijekom akcije koju se čuvalo u najstrožoj tajnosti došle do nekih zanimljivih detalja i saznanja o Mladićevom kretanju.\nNo, uz ozbiljne dojave, srpske tajne službe i policija na gotovo dnevnoj bazi dobivaju dojave koje graniče sa znanstvenom fantastikom. Tako je, između ostalog, dojavljeno i da je ubojstvo Zorana Đinđića farsa te se zapravo Ratko Mladić i pokojni srpski premijer zajedno skrivaju.


Opekotine od sunca nastaju usled prekomernog izlaganja suncu bez adekvatne zaštite od UVA i UVB zračenja. UV svetlost dovodi do oštećenja kože, koje ne samo da izaziva privremene opekotine, već takođe oštećuje dublje slojeve kože. Crvenilo, vrela i bolna koža, često praćena svrabom, simptomi su opekotine od sunca. Kod težih opekotina mogu se javiti plikovi.\nU dugotrajne posledice opekotina od sunca ili prekomernog izlaganja UV zračenju spada i trajno oštećenje kože, kao što je prevremeno starenje kože ili rak kože.\nŠta se dešava kada dođe do opekotine od sunca?\nOpekotina od sunca se obično ne primeti odmah, već tek posle nekoliko sati, jer oštećene ćelije odumiru postepeno. Ovi efekti su najizraženiji posle 12–24 sata.\nPosle par dana koža počinje da se ljušti, što je znak da počinje da se regeneriše. Koža mora da se oljušti, jer je mnogo ćelija epiderma oštećeno usled opekotine od sunca. Može biti potrebno nekoliko dana do nekoliko nedelja da opekotina od sunca potpuno izbledi.\nUpravo zato je važno da se koža barem ohladi po javljanju opekotine od sunca (npr. uz pomoć preparata Linola). U slučaju blage opekotine, kremovi koji sadrže kortizon, a koji se mogu nabaviti u apoteci, mogu da pomognu protiv upale. Kod izraženijih kožnih reakcija ili u slučaju formiranja plikova, neophodno je obratiti se lekaru.\nDa biste sprečili da do ovoga uopšte dođe, zaštitite adekvatno svoju kožu nekim sredstvom za zaštitu od sunca. U našem Vodiču možete da pronađete savete o tome kako da bezbedno uživate u suncu.


Selaković: Srbija želi tešnju saradnju sa Poljskom i Višegradskom grupom | EurActiv Serbia\nSelaković je u razgovoru sa poljskim kolegom rekao da je Srbija zainteresovana da sarađuje sa državama članicama Višegradske grupe, kako bilateralno, tako i u okviru te inicijative, koja okuplja Poljsku, Mađarsku, Slovačku i Češku.\nSelaković i Rau potpisali su u Varšavi Memorandum o razumevanju između dva ministarstva i Program saradnje u oblasti kulture, obrazovanja i nauke za period 2021-2024. godine.\nMinistri su se založili za unapređenje ekonomske saradnje i složili se da je realan cilj da nivo spoljnotrgovinske razmene za dve godine premaši dve milijarde evra, saopštilo je Ministarstvo spoljnih poslova Srbije.\nKada je u pitanju proces evropskih integracija Srbije, Selaković je zahvalio na aktivnoj podršci i stavu Poljske da je Srbiji i čitavom regionu Zapadnog Balkana mesto u Uniji.\nOn je ukazao na značaj regionalnog formata - Višegradske grupe (V4) i rekao da Srbija prepoznaje bliskost sa državama članicama V4, te da ima interes da sa njima sarađuje kako bilateralno, tako i u okviru te inicijative.\nSelaković je govorio o inicijativi "mini šengen" koja ima za cilj da se kroz ekonomsko povezivanje i saradnju regiona doprinese stabilnosti na Balkanu i relaksiranju političkih odnosa.\nGovoreći o dijalogu Beograda i Prištine, Selaković je istakao opredeljenost Srbije za nastavak dijaloga, ali da je skeptična prema spremnosti druge strane za sprovođenje dogovorenog, ponovivši stav da bi postizanje kompromisa bilo jedino održivo rešenje.\nMinistri su razgovarali i o održavanju političkih konsultacija u oblasti bilateralnih odnosa, regionalne i multilateralne saradnje, procesa evropskih integracija i bezbednosnih politika, kao i o intenziviranju saradnje u kulturi i obrazovanju i većem povezivanju poljskih i srpskih gradova.\nSelaković je dvodnevnu posetu Poljskoj počeo 10. juna susretima sa predsednicom Sejma Elžbjetom Vitek, predsednikom parlamentarnog Odbora za spoljne poslove Marekom Kuhćinjskim i sa državnim sekretarom i šefom Biroa za međunarodnu politiku u kabinetu predsednika Poljske Kšištofom Ščerskim.\nŠef srpske diplomatije rekao je da je u tim susretima bilo reči o bilateralnoj saradnji Srbije i Poljske, produbljivanju ekonomske saradnje i evrointegracijama Srbije.\nSelaković je rekao da su razmotrena i regionalna pitanja koja su vezana za stanje na Zapadnom Balkanu i načini da Poljska svojom aktivnom ulogom i stavom da pomogne čitavom regionu i Srbiji, saopšteno je iz Ministarstva spoljnih poslova Srbije.\nRekao je da je dogovoreno da se počne sa pripremama za posetu poljskog predsednika Andžeja Dude Srbiji te da će prilikom te posete biti održan i biznis-forum koji bi "omogućio dolazak poljskih investitora u većem obimu".\nU razgovoru sa državnim sekretarom Kšištofom Ščerskim, Selaković je istakao da je za Srbiju pristupanje EU primarno strateško opredeljenje.\nKako je saopšteno, Selaković je i u tom susretu istakao značaj Višegradske grupe i rekao da Srbija prepoznaje bliskost sa državama članicama V4 i da želi saradnju i u tom formatu. Ministar je rekao da je Srbija spremna da sa Višegradskom grupom ima redovne godišnje sastanke.\n"Delimo mišljenje da regionalni formati podstiču saradnju i spremni smo da sa V4 učestvujemo kroz redovne godišnje sastanke u različitim formatima, poput predstojećeg u Poznanju krajem juna", rekao je Selaković.\nSelaković se 11. juna u Varšavi sastao i sa poglavarom Poljske pravoslavne crkve, mitropolitom varšavskim i cele Poljske Savom Hricunjakom kojeg je pozvao da poseti Beograd, gde je 1966. godine doktorirao i gde ga je tadašnji patrijarh SPC German rukopoložio za jeromonaha.


NPK 7:20:30 – Elixir Agrar\nNPK 7:20:30 +3% S je visokokoncentrovano kompleksno mineralno đubrivo koje sadrži sve neophodne makroelemente- azot, fosfor i kalijum. Namenjeno je za ishranu različitih biljnih vrsta, na različitim tipovima zemljišta, posebno kada je potrebna veća količina kalijuma. Primenjuje se u osnovnoj ili predsetvenoj obradi zemljišta, ravnomernim rasturanjem po celoj površini ili lokalno u trake. Veoma je važno da gajenim kulturama na vreme obezbedimo hraniva, koja su visokopristupačna i ravnomerno raspoređena na zemljištu.\nSadrži sve neophodne makroelemente za uspešnu proizvodnju\nOdlično rešenje za kulture koje imaju naglašene potrebe za fosforom i kalijumom\nObezbeđuje kontinuirano i ciljano snabdevanje biljaka sa visokopristupačnim hranivima.\nPreporuke đubrenja za različite kulture:\nPšenica, kukuruz 200-500 kg/ha\nŠećerna repa 250-550 kg/ha


Neznatan napredak u oblastima rada, zapošljavanja i socijalne politike u godišnjem Izveštaju Evropske komisije - EU Konvent\nHome Uncategorized Neznatan napredak u oblastima rada, zapošljavanja i socijalne politike u godišnjem Izveštaju Evropske komisije\nSocijalni dijalog treba da bude unapređen, osnovni je zaključak u Izveštaju, koji se, ove godine, samo površno osvrće na radno zakonodavstvo. Ponovo je ukazano da treba ograničiti praksu donošenja zakona po hitnoj proceduri. U oblasti politike zapošljavanja u Izveštaju za 2015. izdvaja se da je stopa zaposlenosti nastavila umereno da raste, kao i da je došlo do smanjenja stope nezaposlenosti i stope neformalne zaposlenosti. Imajući u vidu metodologiju Međunarodne organizacije rada koja se kod nas primenjuje, po kojoj je zaposlen svako ko je u nedelji koja je prethodila anketiranju radio bar jedan sat, i ko je za rad primio bilo kakvu nadoknadu, bez obzira da li je ona novčana ili u naturi; da se svako ko nije aktivno tražio posao u prethodih mesec dana po ovoj metodologiji ne ubraja u nezaposlene; kao i nedostatak tačnih podataka o broju novih radnih mesta u realnom sektoru jasno je da je realna stopa nezaposlenosti veća od prikazane.\nStopa izloženosti riziku od siromaštva je porasla na 25,6% u 2014, u odnosu 24,6% u 2013. Pružanje socijalnih usluga je dodatno ugroženo nedostatkom podzakonskih propisa i neefikasnom raspodelom budžetskih sredstava. Dodajemo da je i transparentnost u dodeli sredstava u ovoj oblasti, kako na nacionalnom, tako na lokalnom nivou veoma upitna. Izveštaj navodi da su Romi i dalje isključeni iz niza socijalnih usluga i njihovo učešće u formalnom tržištu rada i dalje je veoma nisko.\nU pogledu jednakih mogućnosti za žene i muškarce, glavni problemi nastaju u primeni propisa naročito u pogledu otpuštanja trudnica i porodilja, seksualnog uznemiravanja, razlike u primanjima muškaraca i žena i nejednakosti u napredovanju, zaradama i penzijama.


Januar 28, 2022 8:35\nOrganizovana kriminalna grupa želi da se osveti Aleksandru Vučiću pošto smo uspeli da razbijemo velike narko kartele, rekao je za RTS ministar unutrašnjih poslova Aleksandar Vulin. Naglasio je da Radoje Zvicer ne radi sam, već da ima političkog šefa.\nMinistar unutrašnjih poslova Aleksandar Vulin rekao je za RTS da nije ništa novo da je Radoje Zvicer bio šef Belivuku i Miljkoviću i da se čini sve da se dođe i do njega.\nGovoreći o informacijama u vezi sa planom za atentat na Aleksandra Vučića, rekao je da organizovana kriminalna grupa želi da mu se osveti, jer smo uspeli da razbijemo velike narko kartele. Napomenuo je da postoje vrlo osnovane pretpostavke gde se nalazi Radoje Zvicer.\n"Imamo vrlo osnovane pretpostavke gde se nalazi on, gde se nalaze njegovi najbliži saradnici, ali nije to činjenica što je na poternici i da je u bekstvu, ne govori da je on nemoćan i da ne može da načini mnogo zla, kao što je činio", rekao je Vulin.\nNapomenuo je da su u pitanju ljudi koji raspolažu neshvatljivim količinama novca i da za njih stotine miliona evra ništa ne znače i da to mogu da nadoknade iz jednog transporta kokaina, kao i da su spremni da taj novac upotrebe za smrt onih koji su učinili da se njihov klan raspadne.\n"Predsednik Aleksandar Vučić je taj. Predsednik Aleksandar Vučić jeste čovek koji je poveo borbu protiv mafije, koji je podržao srpsku policiju u tome, koji podržao Bezbednosno-informativnu agenciju, koji nam je omogućio da uradimo to što smo uradili i da razbijemo jedan od najorganizovanijih i najsurovijih narko klanova uopšte u Evropi, ne samo u Srbiji", kazao je Vulin.\n"Zvicer ne radi sam. Zvicer ima svog političkog šefa", naveo je Aleksandar Vulin.\nObjasnio je da taj politički šef nije u Srbiji, već da je "deo struktura vlasti nekih nama bliskih državama" i da je on "čovek koji već decenijama rukovodi sličnim ljudima kao što je Radoje Zvicer".\n"Više je nego jasno da ljudi kao što je Zvicer nisu ni nastali ni postali bez aktivnog učešća politike i bez uloge u sprovođenju odgovoarajuće politike. Aleksandar Vučić je čovek koji je stub, koji je sinonim političke stabilnosti Srbije, a samim tim i Balkana. Njegovom eliminacijom, vi imate haos, vi imate sukobe na Balkanu, a to Srbiji ne odgovara", istakao je Aleksandar Vulin.\nIstakao je da se u istrazi o pokušaju atentata vodi računa o svakom detalju, pošto su u pitanju državljani različitih zemalja koji imaju veliku moć, puno novca i imaju sposobnost da dođu do ljudi u Srbiji koji bi uradili tako nešto za novac.\nGovoreći o istrazi ubistva advokata Miše Ognjanovića i navodima pojedinih medija o umešanosti Dijane Hrkalović, Vulin je rekao da se istraga intenzivno vodi i da se sve informacije vrlo pažljivo ispituju i da nijedna informacija neće ostati bez objašnjenja.\n"Iz raznih političkih razloga niko nije smeo da ulazi u Veliki Trnovac"\nVulin je naveo da je zaplena droge u Velikom Trnovcu prva u tom mestu posle više decenija.\n"Iz raznih političkih, ne policijskih razloga, niko nije smeo da ulazi u Veliki Trnovac, decenijama se izbegavalo da se uđe tu. Čisto šiptarska sredina, poznata po određenim nezakonitim radnjama, ali se to uvek tumačilo kao da izaziva određene međunacionalne sukobe", kazao je Vulin.\n"Srbija koju vodi Aleksandar Vučić je Srbija u kojoj svaki centimetar naše teritorije je centimetar teritorije u kojoj se primenjuje zakon i nema nacionalnosti kod kriminalaca", kazao je Vulin.\nVulin je dodao da je pre nešto više od godinu dana ta ista krijumčarska grupa "pala" u Aranđelovcu sa 670 kilograma marihuane.\n"Ovo je baš konkretno albanska mafija, baš iz Albanije. Nisu ni sa Kosova, ima i državljana Severne Makedonije, ali oni su baš banda sa prostora Albanije. Ovog puta jesmo bili prostor između istoka i zapada, na način što je ova marihuana trebalo da završi u Turskoj. Ona je išla iz Albanije, pa je trebalo da se prebaci preko Severne Makedonije u Republiku Srbiju, pa da odatle kamionima uđe u Tursku", objasnio je Vulin.\nPolicija proverava sve informacije u vezi sa Perišom\nAleksandar Vulin je rekao da policija proverava sve informacije u vezi sa nestalim Splićaninom Matejom Perišom i da je srpska policija isključila mogućnost napada u vezi sa tim, slučajem pogotovo etnički motivisanog napada.\nNapomenuo je da su ispratili kretanje signala mobilnog telefona i da se to poklapa sa pretpostavkom da je Matej bio u reci.\nBožinović: Ulazak Finske i Švedske u NATO ništa ne menja 5


22/04/2021 12:34:24 AM\nNASLOVNA / HOT / Volkswagen bi TDI afera mogla da košta 30 milijardi EUR-a?\nVolkswagen je nakon preliminarnih procena o tome koliko bi “dieselgate” skandal mogao da ih košta spremio oko 6.5 milijardi EUR-a. Međutim, izgleda da se nemačka kompanija pripremala isuviše optimistično. Situacija nije tako crna kao što je finansijska služba, Credit Suisse procenila (78 milijardi EUR-a), ali ipak nimalo zanemarljivih 30 milijardi je sasvim izvesna realnost.\nVolkswagen priprema veliki broj mera štednje koje obuhvataju smanjenje investicija, rad samo na najbitnijim projektima i obustavljanje ostalih, zamrzavanje napredovanja menadžera i još mnogo toga. Volkswagen se suočava sa najvećom krizom za svojih 78 godina postojanja, pa komapnija istražuje sve mogućnosti ušteda.\nNemačkom proizvođaču automobila će kazna u SAD-u iznositi i do 18 milijardi dolara, a pritom treba imati u vidu da je istragu najavio i veliki broj drugih zemalja. Procenjuje se da će ukupni troškovi kompanije koji obuhvataju kazne, sudske troškove, opoziva vozila i ostalo premašiti čitavih 30 milijardi EUR-a. Kazne u SAD-u će vrlo verovatno biti oštrije nego u Evropi, ali to i dalje ne čini situaciju ništa boljom.\nPrethodno EU još 2013. znala za lažiranja na eko-testovima vozila\nSledeće Test: Fiat 500L MPW [Video]


US Steel Srbija: Od januara kraća radna nedelja - Bizlife.rs\nUS Steel Srbija: Od januara kraća radna nedelja\n09:48 Smederevo, 29/12/2011\nKako bi se smanjili troškovi zaposleni u US Steel-u Srbija od 9. januara radiće četiri dana nedeljno, a za neradan dan dobijaće 60 odsto od plate, saznaje „Politika” u toj kompaniji. Iste mere uvedene su i tokom 2009. godine u prvom talasu ekonomske krize kada je većina zaposlenih u smederevskoj železari imala skraćenu radnu nedelju.\nDa US Steel nije od čelika,iako ga proizvodi, pokazala je najnovija kriza koja je oko fabrike u Smederevu stegla obruč do pucanja. Gubici se i dalje slažu. Jedna visoka peć od proleća tinja bez izgleda da uskoro proradi punom parom, a sudbina oko pet i po hiljada radnika sve je neizvesnija.\n– US Steel nastavlja da se suočava sa mnogobrojnim izazovima u Srbiji koji podrazumevaju potpuno oslanjanje na kupovinu koksa, manje povoljan asortiman proizvoda, usporeni oporavak u regionu Balkana, kao i pritisak uvoznih proizvoda sa nižim cenama. Nastavićemo pažljivo da pratimo situaciju na tržištu i prilagođavamo proizvodnju u skladu sa potrebama naših kupaca – saopšteno je „Politici” iz te kompanije, kao odgovor na nekoliko konkretnih pitanja u vezi sa poslovanjem i sudbinom te kompanije u Srbiji.\nGlasine o otpuštanju radnika ili zatvaranju pogona posejale su strah u Smederevu koje bukvalno živi od železare. Pre dve godine, zbog krize u železari,„stao” je čitav grad, a budžet je samo po osnovu priliva od poreza bio „kraći” za oko 200 miliona dinara.\nKolaps US Steel-a ni srpsku privredu ne bi ostavio bez gubitaka. Naprotiv, „tihi hod” i tekako utiče na proizvodni rezultat zemlje i spoljnotrgovinsku razmenu, jer ova kompanija ima pet odsto učešća u celokupnoj srpskoj proizvodnji i čak dvanaest procenata u izvozu. Kao veliki korisnik transportnih usluga, US Steel pravi čak 30 odsto ukupnog obrta „Železnica Srbije”, a samo za isporuku zemnog gasa ova kompanija puni kasu „Srbijagasa” sa oko sedam miliona dolara mesečno! Dnevna potrošnja struje takođe je velika, a kompanija nije samo veliki potrošač već i redovan platiša.\nOtkako je u oktobru iz Pitsburga stigla vest da je vrh kompanije nezadovoljan poslovanjem železare u Smederevu, jer radi ispod svojih kapaciteta, do danas nije bilo konkretnih pomaka. Srpska vlada najavila je mere pomoći, ali ishod dogovora sa američkim predstavnicima samo se nagađa. Lokalna vlast u Smederevu pritekla je u pomoć smanjivši taksu za korišćenje obale Dunava u poslovne svrhe, kao i ekološku taksu.\n– U situaciji kada je kompanija iskazala gubitak od više desetina miliona dolara, nije realno očekivati da isplati sve dažbine. To je bila naša obaveza prema građanima koji tamo rade i njihovim porodicama –izjavio je gradonačelnik Smedereva Predrag Umičević.\nKako će Amerikanci „stegnuti kaiš” radnicima u Srbiji, uskoro bi trebalo da se zna. Hoće li najveći srpski izvoznik prebroditi gubitke uprkos komplikovanoj ekonomskoj situaciji u Evropi ili će nova godina biti početak kraja za smederevsku privredu, ostaje da se vidi.